Ποιοι δημιουργούν προβλήματα; « Οι λέξεις έχουν τη δική τους ιστορία\n« Τα δάνεια από τους Πέρσες\nΌλα όσα θέλατε να μάθετε για τα αγγούρια, ξανά »\nΕξίσου πολλά και από βαριά ονόματα είναι και τα αποσπάσματα που «δημιουργούν δυσκολίες». Μάλιστα στη βιογραφία του Θεοτόκη από τον Γεώργιο Ράλλη βρήκα απόσπασμα επιστολής προφανώς από τις αρχές του 20ού αιώνα: «ο Σκάρπας τελευταία δημιουργεί δυσκολίες και φρόντισε, τώρα που είναι εκεί, να τον συνετίσεις».\nΜάλιστα ο Κ. Σημίτης στο ίδιο βιβλίο του δημιουργεί και προβλήματα και δυσκολίες:\n«η τουρκική στάση δημιουργεί προβλήματα στην ευρωπαϊκή ολοκλήρωση» και αλλού: «Η συνεχής αμφισβήτησή τους περιορίζει τις δυνατότητές τους και δημιουργεί δυσκολίες στην κυβέρνηση»\nΆρα δεν είναι πρόσφατο φαινόμενο να συντάσσεται το ρήμα «δημιουργώ» με αρνητικά συμπληρώματα. Αλλά αφού το συνηθίζουμε στο ιστολόγιο, ας πούμε δυο λόγια για την ιστορία της λέξης.\nΤο ρήμα δημιουργώ προέρχεται από το ουσιαστικό δημιουργός, από το «δήμος» και «έργον». Η λέξη είναι ήδη ομηρική και δηλώνει τον τεχνίτη, αυτόν που κατασκευάζει πράγματα για τον δήμο. Στην Οδύσσεια (Ρ383) ο Αντίνοος μαλώνει τον Εύμαιο που έφερε μαζί του τον μεταμφιεσμένο Οδυσσέα, αλλά ο Εύμαιος απαντάει πως πράγματι οι ξένοι δεν είναι καλοδεχούμενοι «εἰ μὴ τῶν, οἳ δημιοεργοὶ ἔασι» δηλαδή «εκτός αν είναι χρήσιμος για το κοινό τεχνίτης». Ωστόσο, βλέπουμε και στα αρχαία να συνδέεται το ρήμα με αρνητική χροιά πχ στον Ιπποκράτη «οι τα της ιητρικής έργα κακώς δημιουργέοντες».\nΣτην πλατωνική φιλοσοφία η λέξη «δημιουργός» χρησιμοποιείται για τον πλάστη του κόσμου κάτι που εδραιώνεται πολύ περισσότερο με τον χριστιανισμό -και εικάζω ότι η αντίρρηση σε φράσεις όπως «δημιουργώ προβλήματα» έχει θρησκευτική αιτιολόγηση: αφού Δημιουργός είναι ο Θεός, δεν πρέπει το ρήμα να συντάσσεται με αρνητικά συμπληρώματα. (Σχετική είναι και η άλλη δοξασία, ότι τα εις -ούργος είναι κακόσημα και τα εις -ουργός είναι ευφημιστικά έστω κι αν ο ραδιούργος αρχικά ήταν ραδιουργός).\nΣε άλλες γλώσσες δεν ξέρω αν υπάρχει ανάλογη αναστολή. Στα αγγλικά και στα γαλλικά νομίζω ότι λένε create chaos ή créer des problèmes. Αλλά τη λογική Μπαμπινιώτη δεν τη δέχονται τα άλλα λεξικά. Ας πούμε το ΛΚΝ έχει ολόκληρη υποσημασία αφιερωμένη στα προβλήματα και τις δυσκολίες:\n3α. με ενέργειες, πράξεις, δραστηριότητες παράγω, προκαλώ, διαμορφώνω (ή γίνομαι αιτία για) ένα αποτέλεσμα, ένα (νέο) γεγονός, μια (νέα) κατάσταση: ~ φασαρίες / επεισόδια / καβγάδες. Mη (μου) δημιουργείς προβλήματα / δυσκολίες / μπελάδες. H υπερβολική ανάπτυξη των πόλεων δημιούργησε μεγάλα προβλήματα. Προσπαθεί να δημιουργήσει εντυπώσεις.\nΤο Χρηστικό Λεξικό της Ακαδημίας επίσης παραθέτει παρόμοιες φράσεις και μάλιστα περισσότερες -ανάμεσά τους και το «δημιουργεί αδιέξοδα» που θυμάμαι να το άκουσα χτες στις ειδήσεις: η κυβέρνηση κατηγορεί την αντιπολίτευση ότι δημιουργεί αδιέξοδα -ή το αντίστροφο.\nΒλέπουμε λοιπόν ότι παρά το γεγονος ότι η λέξη «δημιουργός» έχει συνήθως ή σχεδόν πάντα θετική χροιά ακόμα κι όταν αναφέρεται όχι στον Δημιουργό αλλά π.χ. σε έναν τραγουδοποιό και παρά την επίσης αποκλειστικά θετική σημασία άλλων λέξεων της οικογένειας όπως «δημιουργικότητα», το ρήμα «δημιουργώ» μπορεί να συντάσσεται και με αρνητικά συμπληρώματα.\nΝομίζω δηλαδή ότι η ένσταση του κ. Μπαμπινιώτη δεν έχει γίνει ευρέως αποδεκτή. Θυμάμαι μάλιστα, πριν από πολλά χρόνια, μια νεαρή μητέρα του κύκλου μου, στις συζητήσεις μεταξύ νέων γονέων, να παραπονιέται ότι η μικρότερη κόρη της «συνεχώς μου δημιουργεί δυσκολίες» με το φαγητό της. Ακούγοντάς το αυτό, η μεγαλύτερη (κατά 15 μήνες) κόρη, με το βαθυστόχαστο και φιλοσοφημένο ύφος που έχουν τα πρωτότοκα παιδιά, επιβεβαίωνε: Ναι, δημιουργεί. Πολύ δημιουργεί!\nΕσείς, αλήθεια, δημιουργείτε προβλήματα; Εννοώ, χρησιμοποιείτε το ρήμα με αρνητικά συμπληρώματα;\nThis entry was posted on 11 Μαρτίου, 2021 στις 09:40\tand is filed under Γενικά γλωσσικά, Ιστορίες λέξεων, Λαθολογία, Λεξικογραφικά. Με ετικέτα: Γ. Μπαμπινιώτης, Κώστας Σημίτης, Οδύσσεια, δημιουργός, δημιουργώ. You can follow any responses to this entry through the RSS 2.0 feed. You can leave a response, ή trackback from your own site.\n252 Σχόλια προς “Ποιοι δημιουργούν προβλήματα;”\n11 Μαρτίου, 2021 στις 09:48\nΔεν έχω πρόβλημα να δημιουργεί κανείς αρνητικά πράγματα (προβλήματα, δυσκολίες, χάος). Νομίζω ότι υπάρχει μια κάποια, έστω και ελάχιστη, σημασιολογική διαφορά από το να τα προκαλείς ή να τα προξενείς.\nΕκεί που έχω πρόβλημα είναι στο «δημιουργήστε τη δική σας πίτσα» (δηλαδή διαλέξτε υλικά), «δημιουργήστε νέο λογαριασμό» σε κάποιο σάιτ κλπ.\nΗ δημιουργία μπορεί να είναι κακή, αλλά πρέπει πάντα να είναι δημιουργική.\n11 Μαρτίου, 2021 στις 09:53\nΠέπε με πρόλααβες\nΤο πράγμα θα ήταν απλό αν\n1) Η Φωτεινή δεν επέμενε να με πάει η ίδια. ΔΗΛΔΗ Θα πάω ε τον κηδεμόνα μου\n2) Αντί να κάνω μπάνιο το πρωί, όπως συνηθίζω, θα κάνω το μεσημέρι, για να είμαι πιο φρέσκος. Δηλαδή από τις 7 μέχρι τις 3 θα βρομούσα.\n3) Θα ελέγξει ποια φανέλα θα φορέσω\nΣκέπτομαι να γίνω αρνητής τελικά\n11 Μαρτίου, 2021 στις 09:58\nΔημιουργούμε … κανόνες, που δεν ανταποκρίνονται στη γλωσσική χρήση. Το ότι μπορεί να έχει θετική χροιά το δημιουργώ δε σημαίνει προφανώς ότι έχει μόνο θετική χροιά.\n11 Μαρτίου, 2021 στις 10:00\n2 Σιγά. Πού το είδες. Σε πρόλαβε άλλος στη στροφή 🙂\nΠεριμένουμε τα ουσιαστικά. Χειρούργος άνθρωπος είσαι! Γιατί εγώ όλα τα χρόνια σε χειρούργους πήγαινα όταν τους χρειαζόμουνα. Μετά βγήκαν τα ρετσέτα όχι αυτό αλλά εκείνο. Και φτάσαμε να προσπαθούμε να μιλάμε μια γλώσσα διαφορετική απ’ αυτήν που μιλάγαμε μέχρι τώρα. Μια νεοκαθαρεύουσα, που όχι μόνο θέλει να χρησιμοποιούνται πολλοί τύποι της καθαρευούσης(sic) αλλά και να εισέρχεται κάποιος στο πανεπιστήμιο (με τις εισαγωγικές – πανελλαδικές, όχι όπως τα ΜΑΤ στο ΑΠΘ) απ’ το οποίο και να λαμβάνει πτυχίο και άλλα τέτοια φαιδρά.\nΠάντως προσπαθώ να μην δημιουργώ προβλήματα αλλά να τα λύνω. Βέβαια, ακόμα βάζω προβλήματα στους μαθητές μου.\n11 Μαρτίου, 2021 στις 10:02\nΕγώ νομίζω πως το δημιουργώ είχε αρχικά μόνο θετική χροιά και δημιουργούσε καλά αλλά επειδή ουδέν καλό αμιγές κακού δημιούργησε άθελά του και κακά οπότε σωστή η χρήση του και για αρνητικά γεγονότα\n11 Μαρτίου, 2021 στις 10:04\nΓια να είμαι και επίκαιρος:\n– Όσοι εργάζονται για τον δήμο, ασφαλώς προκαλούν ενίοτε προβλήματα. Άρα τα δημιουργούν.\n– Συμφωνώ με το σχ. 1: το δημιουργώ συνεπάγεται πάντοτε κάποια δημιουργικότητα, όχι απλώς αντίδραση σε μια δράση (ή σε μια ομάδα ΔΡΑΣΗ).\n– Η δημιουργικότητα άλλοτε προϋποθέτει σχέδιο, άλλοτε χαρακτηρίζει απλώς αυτόν που θέτει σε κίνηση απρόβλεπτους μηχανισμούς. Θα δείξει.\n11 Μαρτίου, 2021 στις 10:06\nΌταν ο σχολαστικισμός δεν έχει πού να πάει, πάει στη γλώσσα.\nΤο ‘δημιουργό θόρυβο’ και ‘δημουργώ φασαρία’ (άλλο ‘φασαρίες’ με τη σημασία ‘αναταραχές’) είναι ακραία και μάλλον ψεύτικα παραδείγματα.\nΕν τούτοις, η λέξη ‘θόρυβος’ χρησιμοποιείτι και με άλλες πολύ πιο ειδικές σημασίες, αυτο που συνήθως λέμε ‘παρασιτα’ (μεταφορικώς). π.χ. αν την ώρα που σου παίρνουν ΗΚΓ κουνηθείς, δημιουργείται μια διαταραχή που κάνει το ΗΚΓ στο σημείο εκείνο άχρηστο. Αυτό είναι παράσιτα ή θόρυβος.Επίσης ‘θόρυβοι’ υπάρχουν στην αστρονομία, όταν ανιχνεύονται ηλεκτορμαγνητικές εκπομπές κοκ. Εδώ το σωστό ρήμα είναι δημιουργώ. Υπάρχει ένα κβαζαρ που δημιουργεί θόρυβο και ανιχνεύεται από αυτόν.\nΚατά τα άλλα, η φράση ‘δημιουργώ ανησυχίες, προβλήματα, δυσάρεστες ακταστάσεις’ είναι απολύτως κατανοητή, κι επομένως, κατά τη γνωμη (και την πρακτική μου) πάντα, κάθε περαιτέω συζήτηση πάνω σ’ αυτό αποτελεί νοσηρό σχολαστικισμό\n11 Μαρτίου, 2021 στις 10:08\nΧρήσιμο κομμάτι. Ίσως να μην ξέρω αν μου ξεφεύγει και …δημιουργώ προβλήματα αλλά προτιμώ το «προκαλώ».\nΔιαδεδομένο φαίνεται και το «θέτω προβλήματα» καθώς και το «βάζω προβλήματα».\nΠρέπει να δούμε πρώτα τι σημαίνει η λέξη «πρόβλημα».\nΑρχίζουμε λοιπόν από τα λεξικά και πρώτο το ΛΚΝ.\nπρόβλημα το [próvlima] Ο49 : 1. (σύνθετο, πολύπλοκο) ερώτημα, ζήτημα, στο οποίο επιζητείται και επιχειρείται να δοθεί απάντηση με επιστημονικό τρόπο, με επιστημονική μέθοδο: Φιλοσοφικά / ηθικά / ιστορικά / μεταφυσικά προβλήματα. Οι αρχαίοι φιλόσοφοι έθεσαν το ~ της δομής της ύλης. || Θεωρητικό ~, που ανάγεται στη θεωρία, στην αφηρημένη σκέψη. 2. (ειδικότ.) ερώτημα, ζήτημα που ορισμένα στοιχεία του είναι γνωστά, και με βάση αυτά ζητείται η εύρεση άλλων, άγνωστων με μαθηματικές ή με άλλες επιστημονικές μεθόδους: Mαθηματικό / αλγεβρικό / γεωμετρικό ~. Διατυπώνω ένα ~. Tο ~ επιδέχεται δύο διαφορετικές λύσεις. Tα δεδομένα / τα ζητούμενα ενός προβλήματος. Tο ~ του τετραγωνισμού του κύκλου είναι άλυτο. Στις εξετάσεις έπεσε / μπήκε ένα πολύ δύσκολο ~. (έκφρ.) δήλιο* ~. 3. δύσκολη, περίπλοκη κατάσταση, υπόθεση, θέμα που πρέπει να αντιμετωπιστεί, που επιζητεί λύση, διευθέτηση: Θέτω / επισημαίνω / θίγω / προσεγγίζω / συζητώ / αντιμετωπίζω / λύνω / επιλύω / οξύνω / περιπλέκω ένα ~. Ένα ~ αναδύεται / εμφανίζεται / παρουσιάζεται / προκύπτει / δημιουργείται. Γλωσσικό / δημογραφικό / κυκλοφοριακό ~. Aνθρώπινα / τεχνικά / οικονομικά / επαγγελματικά / προσωπικά προβλήματα. Tο ~ του αλκοολισμού / των ναρκωτικών / του ρατσισμού / της στέγης. H ανεργία είναι κοινωνικό ~. Aπαιτείται ομοψυχία για την αντιμετώπιση των εθνικών προβλημάτων. H αύξηση της χρήσης βίας συνιστά ένα σοβαρό ~. Tεχνητό ~. Kαταβλήθηκαν προσπάθειες να παρακαμφθεί το ~. Οι εργαζόμενοι ζήτησαν από την κυβέρνηση την επίλυση των προβλημάτων τους. (έκφρ.) πρόβλημά σου, για κτ. που θεωρούμε ότι αφορά μόνο το συνομιλητή μας και όχι εμάς: Έχω μείνει χωρίς φράγκο. – Πρόβλημά σου. 4. δυσκολία, δυσχέρεια που δημιουργεί αρνητικές καταστάσεις, δυσλειτουργίες: Έχει ~ συνεννόησης με τους συναδέλφους του. Στις μεγάλες πόλεις υπάρχει ~ επικοινωνίας μεταξύ των ανθρώπων. Έχει ~ να διαφωνήσει με ανωτέρους του. Tο αυτοκίνητο παρουσιάζει προβλήματα στη μηχανή / στην τροφοδοσία / στα ηλεκτρολογικά. Έχει προβλήματα με τους γείτονές του. Yπάρχει ~ στο παρκάρισμα. Άτομα με προβλήματα ακοής / ομιλίας / κίνησης. Aρκετά προβλήματα έχω, μη μου δημιουργείς κι άλλα! || Ψυχολογικά προβλήματα, δυσκολίες στην εύρεση ψυχικής ισορροπίας: H εφηβική / γεροντική ηλικία παρουσιάζει πολλά ψυχολογικά προβλήματα. || (έκφρ.) κανένα ~!: α. δεν υπάρχει δυσκολία, όλα είναι εύκολα, λειτουργούν καλά. β. δεν έχω αντίρρηση: Θα περάσεις να με πάρεις; – Kανένα ~, θα έρθω κατά τις οχτώ. προβληματάκι το YΠΟKΟΡ μικρό, εύκολο, ασήμαντο πρόβλημα.\n11 Μαρτίου, 2021 στις 10:09\n5 Βρε Γιάννη\nΑφού ομολόγησα την ήττα μου!\nΤι ου το χτυπάς, να κλαίω;\nΜη γινεσαι χειρότερος από τη Φωτεινή\nΚαλημέρα! Ενα ανάλογο πρόβλημα έχω και εγώ και με τη χρήση / διακριση των «συντελώ – συμβάλλω» (όπου το συμβάλλω θεωρώ ότι είναι καταλληλότερο όταν αναφέρομαι στην προσπάθεια υλοποίησης θετικών στόχων). π.χ. συντελεί στην εμφάνιση της βίας ή συμβάλλει στην εμφάνιση της βίας;\n11 Μαρτίου, 2021 στις 10:11\nΒγήκε και ο ΠΑΟΚ να μας πει τις απόψεις περί του γλωσικού\nΠολύ καλά κάνει\nΑφού δεν κάνει τίποτ στο ποδόσφαιρο,\nίσως στα γλωσσικά να έχει καλύτερη τύχη\nΠοιοι δημιουργούν προβλήματα; | Οι λέξεις έχουν τη δική τους ιστορία – Kon/Spira[l] said\n11 Μαρτίου, 2021 στις 10:12\n[…] Να διευκρινίσω εξαρχής ότι, παρά τον τίτλο του, το σημερινό άρθρο δεν αφορά την πολιτική ή άλλη επικαιρότητα. Δεν αναρωτιέμαι, ας πούμε, αν φταίει η αστυνομία και κατ’ επέκταση η κυβέρνηση για τα επεισόδια στη Νέα Σμύρνη ή αν η αντιπολίτευση τα υποκινεί. Όχι, εμείς εδώ λεξιλογούμε και γλωσσικό είναι και το σημερινό άρθρο -αμιγώς… — Weiterlesen sarantakos.wordpress.com/2021/03/11/demiurge/ […]\n11 Μαρτίου, 2021 στις 10:21\nΠολύ ωραία παρατήρηση, και πολύ πιο ουσιαστική από τα περί το ‘δημιουργώ’\nΠροσωπικά δεν έχω δίλημμα, τα χρησιμοποιώ εναλλακτικά. Ίσως θα έγρ;φα περισσότερο ‘συνετέλεσε’ αλλά συνέβαλα. Η διαφορά τους φαίνεται στην παθητική. Αυτό που ‘συντελείται’ δεν είανι αυτό που συμβάλλεται. συμβαλλόμενος σημαίνει συμετέχων, ενώ συντελούμενο έργο είναι αυτό που ολοκληρώνεται\nΈτσι όπως την έθεσες όμως, βρίσκω την απορία σου μη επιδεχόμενη απάντησης διότι ΔΕΝ ξέρεις πώς προσλαμβάνει ο άλλος τα ρήματα.\n11 Μαρτίου, 2021 στις 10:22\nΝα προστρέξω στη μνήμη των συναδέλφων μαθηματικών, επειδή εγώ δεν θυμάμαι, αν άκουσαν ποτέ στο πανεπιστήμιο ή αν διάβασαν σε κάποιο πανεπιστημιακό σύγγραμμα τι είναι «πρόβλημα»;\nΜπορώ να θέσω την ίδια ερώτηση για το «θεώρημα», την «απόδειξη», το «αίτημα» και πολλά ακόμη.\nΕπαναλαμβάνω: Αν υπάρχει κάποιο πανεπιστημιακό σύγγραμμα το οποίο να ασχολείται με αυτές τις έννοιες.\n11 Μαρτίου, 2021 στις 10:28\nΧρησιμοποιώ το ρήμα και με αρνητικά συμπληρώματα, αφού έμαθα να μιλάω και να γράφω πριν ενσκήψει η μπαμπινιωτική λαίλαμπα της υστερικής ακριβολογίας. Οπότε, παλιός γάιδαρος καινούργια περπατησιά δεν κάνει.\n11 Μαρτίου, 2021 στις 10:29\n17: λαίλαπα, διορθώνω.\nΣτο #10 βεβαίως χωρούν πολλές παρατηρήσεις.\nπ.χ «Tο πρόβλημα του τετραγωνισμού του κύκλου είναι άλυτο»\nΤο συγκεκριμένο πρόβλημα δεν είναι άλυτο. Είναι αδύνατο.\nΌπως αδύνατη είναι η διαίρεση με το μηδέν, η εξίσωση 0.χ=8 και πολλά άλλα.\n11 Μαρτίου, 2021 στις 10:31\nΠράγματι, ουδέποτε έχω ακούσει «δημιουργώ θόρυβο»· αν και νομίζω ότι ο θόρυβος δεν έχει πάντα αρνητική έννοια.\nΣε κάθε περίπτωση, σύμφωνα με τη χριστιανική μυθολογία, ο θεός τους (γνωστός και ως «δημιουργός») δημιούργησε (και) τον άνθρωπο. Ερώτηση (ρητορική): μπορούσε να υπάρξει μεγαλύτερο πρόβλημα;\n11 Μαρτίου, 2021 στις 10:32\n10 16 Σιγά μην το (τα) βρεις σε πανεπιστημιακό (ή άλλο) σύγγραμμα. Πάντως για το πρόβλημα η κλασσική μου τοποθέτηση είναι μια κατάσταση απ’ την οποία δυσκολεύομαι να ξεφύγω και πρέπει να ψάξω να βρω τρόπο. Συνήθως λέω το εξής στα παιδιά: είμαι σ’ ένα ξένο μέρος και πεινάω. Είναι πρόβλημα; εξαρτάται από τα υπόλοιπα. Δεν φτάνει μόνο αυτό για να πω αν είναι ή δεν είναι. Αν έχω λεφτά, αν είναι κατάλληλη η ώρα κλπ πάω τρώω και ξεμπερδεύω. Αν όχι, εκεί αρχίζει να γίνεται πρόβλημα και ανάλογα με τα υπόλοιπα στοιχεία που υπάρχουν προσπαθώ να βρω μια λύση.\nΣίγουρα, με τίποτα δεν δέχομαι αυτό που πολλές φορές φαίνεται να εννοείται ότι το πρόβλημα (στα σχολικά μαθηματικά) είναι μια άσκηση με πολλά λόγια. Αλλά δυστυχώς, αυτό τους έχει εντυπωθεί.\nAlexis T. said\n11 Μαρτίου, 2021 στις 10:34\nΣαφώς και χρησιμοποιώ το «δημιουργώ» και με αρνητικά συμπληρώματα.\nΚαι συμφωνώ με τον Πέπε ότι υπάρχει μια μικρή σημασιολογική διαφορά μεταξύ του «δημιουργώ προβλήματα» και του «προκαλώ προβλήματα»\nΤο πρώτο είναι πιο εμφατικό, σημαίνει ότι τα δημιουργώ σκόπιμα και στοχευμένα.\n11 Μαρτίου, 2021 στις 10:37\nΜα το χάος δημιουργείται κιόλας από την απαρχή του Κόσμου.\nΑπό τη Βίκι:\n«Η Νύχτα άφησε στους κόλπους του Ερέβους το Κοσμικό Αβγό οπότε και δημιουργήθηκαν το Χάος…..»\n11 Μαρτίου, 2021 στις 10:41\nΣτα Μαθηματικά, εξ όσων γνωρίζω, δεν λέμε «δημιουργώ ένα πρόβλημα» αλλά «συνθέτω ένα πρόβλημα».\nΥποτίθεται ότι υπάρχει πρωτοτυπία σε αυτό.\nΈνας συγγραφέας μαθηματικού εγχειριδίου (όπως αυτά που διαβάζουν οι μαθητές που προετοιμάζονται για τις πανελλαδικές) αν μπορέσει να συνθέσει 4-5 πρωτότυπα προβλήματα έχει πετύχει το… θαύμα! Τις υπόλοιπες σελίδες θα τις γεμίσει με τα κλασικά του αντικειμένου με το οποίο καταγίνεται στο βιβλίο του και τα οποία είναι απαραίτητα στον μαθητή.\n11 Μαρτίου, 2021 στις 10:43\n#22 Alexis T. Συμφωνώ απόλυτα.\nΚι ο δήμιος υπάλληλος του Δήμου δεν ήταν; Δημιουργούσε αποκεφαλισμούς; 🤨\n(Υποδόρια σύνδεση με τη επικαιρότητα 😏\nΕφόσον εδώ το θέμα έχει σαφώς τη σημασία πρόβλημα ο Μπάμπι να ενημερώσει τον Δένδια για να μην εκτίθεται ο άνθρωψ. Είμαι σίγουρος ότι μπορεί να βρει το τηλ του.\nΘα ήθελα να πω επίσης ότι το θέμα που δημιουργήθηκε από μία πρόσφατη προκήρυξη οικοπέδων από την αιγυπτιακή πλευρά στην Ανατολική Μεσόγειο είναι ένα καθαρά τεχνικό θέμα που αφορά την Αιγυπτιακή πλευρά. Η ελληνική πλευρά το θεωρεί επί τη βάσει των αναρτήσεων της αιγυπτιακής πλευράς, ένα θέμα το οποίο κατ’ ουσίαν έχει επιλυθεί.\n11 Μαρτίου, 2021 στις 10:44\nΕχεις κάνει το εμβόλιο ή ακόμα ;\n(για να ξέρω…)\nΟ ΠΑΟΚ έχει αφήσει το ποδόσφαιρο κι κοιτάζει πως θα ρίξει την κυβέρνηση …εκ των έσω !\n(εγώ δεν έχω κάνει ακόμα, φαίνεται ! )\n11 Μαρτίου, 2021 στις 10:45\nΚαλημέρα! Ευχαριστώ πολύ για τα πρώτα σχόλια!\n1 Εύστοχη παρατήρηση για τον διαφημιστικό ευπρεπισμό -αντί για «φτιάξτε τη δική σας πίτσα».\nΩστόσο, βλέπουμε και στα αρχαία να συνδέεται το ρήμα με αρνητική χροιά πχ στον Ιπποκράτη «οι τα της ιητρικής έργα κακώς δημιουργέοντες».\nΕίναι φυσικό αυτό, ο τεχνίτης μπορεί να είναι και καλός τεχνίτης και κακός τεχνίτης.\nΣτην πλατωνική φιλοσοφία η λέξη «δημιουργός» χρησιμοποιείται για τον πλάστη του κόσμου.\nΟ Πλάτωνας βέβαια χρησιμοποιεί τη λέξη και με τη συνηθισμένη τότε σημασία της, σε αντιθετικό ζεύγος με τον ιδιώτη, όπως βλέπουμε στον Πρωταγόρειο μύθο:\n«Πότερον ὡς αἱ τέχναι νενέμηνται, οὕτω καὶ ταύτας νείμω; νενέμηνται δὲ ὧδε· εἷς ἔχων ἰατρικὴν πολλοῖς ἱκανὸς ἰδιώταις, καὶ οἱ ἄλλοι δημιουργοί»\n11 Μαρτίου, 2021 στις 10:46\n27 Και τον Σημίτη πρέπει να διορθώσει…\nΨυχαναγκασμός από το εξελ…\n11 Μαρτίου, 2021 στις 10:49\nΜα ρε παιδιά, είναι σαφές ότι σε μια διατύπωση του τύπου:\n«Ταιριάζει άραγε το δημιουργώ μαζί με έννοιες αρνητικές, π.χ. δημιουργώ προβλήματα;»\n…εννοούμε «πρόβλημα» με όποια από τις σημασίες αυτής της λέξης είναι όντως αρνητική. Προβλήματα-μπελάδες, όχι προβλήματα μαθηματικών!\n11 Μαρτίου, 2021 στις 10:55\n33 Θυμάμαι από το σχολείο πως τα προβλήματα των μαθηματικών, της φυσικής και της χημείας τα θεωρούσα σοβαρούς μπελάδες.\n11 Μαρτίου, 2021 στις 10:57\n«Η έλλειψη υπομονής στην Ελλάδα δημιουργεί προβλήματα» (άποψη του Μπόλονι)\nΣτην περίπτωση και αυτουνού και του αφεντικού του παραέχουμε δείξει υπομονή.\nΚάποιοι αρέσκονται να θέτουν περιορισμούς στην ελευθερία και επειδή δεν τους έλαχε να ψηφίζουν άλλου είδους αυταρχικούς νόμους, κάνουν ότι μπορούν: Θέτουν περιορισμούς στη γλώσσα. Το παράδοξο είναι ότι πολιτικά αυτοχαρακτηρίζονται φιλελεύθεροι.\nΦτάνει πια με την αστυνόμευση της γλώσσας. Μας έχουν κουράσει…\n11 Μαρτίου, 2021 στις 10:58\nΚαι σε μένα μοιάζει με νεολογισμό αυτό το «έχει πρόβλημα με» όταν έχει τη σημασία «αντιμετωπίζει δυσκολίες με» που θα το λέγαμε παλιά «τα βρήκε ζόρικα με», «ζορίστηκε με»,«τα βρήκε μπαστούνια» κ.λπ.\n11 Μαρτίου, 2021 στις 11:01\nΚι εγώ διαφωνώ, ένας -έξω από δω- καρκίνος, δημιουργεί μεταστάσεις, δεν προκαλεί. Κι ήταν απλώς το πρώτο που μου ήρθε… Η να, ο ιός, δημιουργεί μεταλλάξεις.\nΆλλωστε ένα ακόμα «θετικότερο» ρήμα, το «γεννά», είναι πιο ταιριαστό ακόμα για τα προβλήματα !\nΕκείνο στο οποίο βασίζεται η άποψη βεβαίως, είναι αυτή η σαθρή ευχή, που έχει καταντήσει συρμός : «Χρόνια πολλά, δημιουργικά». Είναι κλισεδιάρικη «επαγγελματική» ευχή, συνήθως μεταξύ εταιριών ή επαγγελματιών που έχουν δουλειά και τζίρο… Ναι, εκεί, η δημιουργία εννοείται σαφώς ως αναζήτηση, θετική σκέψη, πρόοδος, προκοπή, ανήσυχο πνεύμα κλπ.\n11 Μαρτίου, 2021 στις 11:02\n11 Μαρτίου, 2021 στις 11:08\nΑυτός ο τεχνητός κανόνας δημιουργεί γλωσσικό χάος.\nΔημιουργεί δυσαρέσκεια, η οποία προκαλεί αντιδράσεις.\nΟι χειρισμοί του υπουργείου δημιουργούν βίαιες συνθήκες.\nΤέτοιες φράσεις τις θεωρώ φυσιολογικές.\n11 Μαρτίου, 2021 στις 11:09\nΑν κάτσει κανείς και το αναλύσει, μπορεί να βρει μικρές σημασιολογικές διαφορές ανάμεσα στα δημιουργώ, προκαλώ, προξενώ κλπ. Η ουσία όμως είναι ότι στην πράξη, ιδιαίτερα στον προφορικό λόγο, τέτοιες διαφορές αγνοούνται και τα ρήματα χρησιμοποιούνται εναλλακτικά, εκτός αν πρόκειται για «προσεκτικούς» ομιλητές.\n11 Μαρτίου, 2021 στις 11:14\nΟυφ μωρέ. Ο δημιουργός δημιουργεί καλά πράματα και ο δημιούργος δημιουργεί κακά.\nΠου είν’ το πρόβλημα;\n42 Επειδή μας τάχουνε κάνει τσουρέκια με την προσοχή, θα είχε πολύ γούστο να δούμε ένα λογοτεχνικό κείμενο γραμμένο από προσεκτικό (μη χέσω) ομιλητή. Έχω κάποιες ιδέες σχετικά με το κατάλληλο είδος χαρτιού για να γραφτεί ένα τέτοιο κείμενο.\n11 Μαρτίου, 2021 στις 11:18\nΕπίσης διαφωνώ χοντρά με την έκφραση » κάνω πρόβλημα » : «Δε μου κάνει πρόβλημα αυτό», ή «θα σου κάνει πρόβλημα το αλλο»… Κάποτε ένας καθηγητής μου, είχε κάνει την ερώτηση «έχετε σκεφτεί ποτέ πόσα πράγματα συντάσσουμε στ ελληνικά με το ρήμα «κάνω»;\nΝα π.χ. ένα παράδειγμα με τρία στη σειρά : Κάναμε έρωτα, μετά κάναμε τσιγάρο, και στο τέλος την έκανα ! 🙂\n11 Μαρτίου, 2021 στις 11:20\nΧωρίς να το έχω σκεφτεί ή να θυμηθώ τι χρησιμοποιώ, διαβάζοντας το άρθρο και τα παραδείγματα μου δόθηκε η εντύπωση ότι σε καποιες περιπτώσεις το «δημιουργεί προβλήματα» είναι ηπιότερο του «προκαλεί προβλήματα». Σαν να μην υπάρχει πρόθεση.\n11 Μαρτίου, 2021 στις 11:21\n10 Χα χα, τελείως ‘ιδιώνυμη’ (και ΘΕΤΙΚΗ) η έκφραση «δημιουργός (του) προβλήματος» στα Μαθηματικά!\n11 Μαρτίου, 2021 στις 11:24\n47 Και λέμε συχνά (εμείς οι μαθηματικοί) ότι η δημιουργία του προβλήματος είναι σημαντικότερη από την λύση του!\n11 Μαρτίου, 2021 στις 11:25\nΜπαμπινιώτης: «παρόλο που η συμφωνία των Πρεσπών λέει ρητά ότι δεν υπάρχει μειονότητα στην Ελλάδα, η αναγνώριση της γλώσσας δημιουργεί μια επιστημονική εστία η οποία θα θέτει μειονοτικό ζήτημα με αφορμή τη γλώσσα.»\nΕδώ το «δημιουργεί» έχει θετική σημασία;\n(Έψαξα λίγο το ενδεχόμενο η διατύπωση να μην είναι του κ. καθηγητή, αλλά capital, liberal, iefimerida έχουν την ίδια ακριβώς φράση.)\n11 Μαρτίου, 2021 στις 11:30\nΠάλι ἀκούγονται φτερνίσματα στὸν Κοκκιναρᾶ! 🙂\n(Τό δημιούργησα ἐμπνεόμενος ἀπὸ τὸν Γουτοῦ Γουπατοῦ).\nΠάντως, κι ἐμένα μοῦ δημιουργοῦν προβλήματα αὐτοὶ οἱ σχολαστικισμοί.\nΕἶναι καὶ ἡ δημιουργικὴ ἀσάφεια τοῦ Γιάνη.\nΑὐτὴ κι ἂν μᾶς δημιούργησε προβλήματα.\n11 Μαρτίου, 2021 στις 11:37\nΆσχετο αλλα πολύτιμη για μένα η συλλογική σοφία.\nΚατι γράφω και εχω κολλήσει. Ποιο ειναι το σωστό: αποξενώνομαι από ή αποξενώνομαι με. Το πρώτο το οποιοτ γλωσσικό μου αισθητήριο μου λέει οτι προκειται για πλεονασμό. Αλλά και πάλι…\nΤο ίδιο ισχύει άραγε και με το αλλοτριώνομαι;\n11 Μαρτίου, 2021 στις 11:41\n51 Από (ΛΚΝ).\n11 Μαρτίου, 2021 στις 11:45\nΕμεινα έκπληκτος την πρώτη φορά που άκουσα ότι το «δημιουργώ» δεν πρέπει να χρησιμοποιείται για αρνητικά πράγματα. Ανέκαθεν έλεγα, νομίζω, «δημιουργεί προβλήματα», και μου ακουγόταν τελείως φυσικό. Χαίρομαι που ο Νικοκύρης επιβεβαιώνει πως δεν είναι καμιά καινούργια, κακόζηλη χρήση.\n«Πρόβλημα», αν δεν κάνω λάθος, σήμαινε στην αρχαία γεωμετρία «κατασκευή». Η πρώτη πρόταση του πρώτου βιβλίου του Ευκλείδη είναι πρόβλημα, όχι θεώρημα: να κατασκευαστεί ισόπλευρο τρίγωνο με δεδομένη βάση. (Τη χρειάζεται για ν’αποδείξει ότι μπορεί να κατασκευαστεί κύκλος με οποιοδήποτε σημείο ως κέντρο και οποιοδήποτε ευθύγραμμο τμήμα ως ακτίνα· δεδομένο θεωρεί μόνον ότι μπορεί να κατασκευαστεί κύκλος με οποιοδήποτε σημείο ως κέντρο και οποιοδήποτε ευθύγραμμο τμήμα αρχίζει από αυτό το σημείο ως ακτίνα.) Στη σχολική χρήση, βέβαια, «πρόβλημα» είναι κάθε τι που πρέπει να λύσουμε, διατυπωμένο με λόγια, είτε εφαρμογή της πρακτικής αριθμητικής είναι («Ένας έμπορος αγόρασε 40 οκάδες (ναι, τις πρόλαβα 🙂 ) λάδι προς τόσες δραχμές (κι αυτές τις πρόλαβα 🙂 🙂 …»), είτε, πιο ύστερα, «Έστω ορθογώνιο ισοσκελές τρίγωνο ΑΒΓ. Να αποδειχθεί ότι…»), ενώ «άσκηση» είναι ό,τι έχει μόνο πράξεις, αριθμητικές ή αργότερα αλγεβρικές — χωρίς βέβαια η διάκριση να είναι απόλυτη. (Οι «Ασκήσεις Γεωμετρίας» των Ιησουιτών μόνο ασκήσεις μ’αυτή την έννοια δεν ήτανε…)\nΤα άλλα που λες, Παναγιώτη Κ., αν διευκρινίζονται σε πανεπιστημιακό σύγγραμμα, μάλλον σε σύγγραμμα Λογικής ή Ιστορίας των Μαθηματικών θα διευκρινίζονται. Τι είναι «θεώρημα» και «απόδειξη», υποτίθεται ότι το ξέρουμε από το Γυμνάσιο· το «αίτημα» σήμερα πια μόνο για το «Ευκλείδειο αίτημα» λέγεται, και δεν διαφοροποιείται νοηματικά από το «αξίωμα».\n11 Μαρτίου, 2021 στις 11:47\nΣτην πλατωνική φιλοσοφία η λέξη «δημιουργός» χρησιμοποιείται για τον πλάστη του κόσμου κάτι που εδραιώνεται πολύ περισσότερο με τον χριστιανισμό -και εικάζω ότι η αντίρρηση σε φράσεις όπως «δημιουργώ προβλήματα» έχει θρησκευτική αιτιολόγηση: αφού Δημιουργός είναι ο Θεός, δεν πρέπει το ρήμα να συντάσσεται με αρνητικά συμπληρώματα\nΜόνο που ο Πλάτωνας ο ίδιος σκόπιμα διάλεξε τη λέξη για να υποδηλώσει έναν υποδεέστερο τεχνίτη. Ο Πλατωνικός Δημιουργός, μολονότι δεν είναι κακόβουλος όπως (μάλλον) ο Δημιουργός του Γνωστικισμού, ωστόσο δεν είναι με κανέναν τρόπο ο Υψιστος Θεός που πλάθει τα πάντα από το μηδέν. Είναι απλώς κάποιος που κατασκευάζει και βάζει τάξη στο υλικό σύμπαν, και δεσμεύεται από τις προϋπάρχουσες Ιδέες, όπως ακριβώς ένας θνητος τεχνίτης υπόκειται στους περιορισμούς των υλικών που χρησιμοποιεί και των φυσικών νόμων που τα διέπουν.\nΜάλιστα, ο Δημιουργός που εμφανίζεται στον Τίμαιο είναι μάλλον μια αλληγορία, ένας μύθος που χρησιμοποιείται για να εξηγήσει τη μαθηματική δομή του κόσμου. Δεν ειναι ουσιώδες στοιχείο της πλατωνικής φιλοσοφίας, ούτε και υπάρχει κάποια ένδειξη ότι ο Πλάτωνας θεωρούσε τον υλικό κόσμο κτιστό. Μάλιστα, ο Αριστοτέλης επισημαίνει ότι φαίνεται παράδοξο να λες ότι ο κόσμος και ο χρόνος έχουν δημιουργηθεί, και άρα έχουν αρχή, αλλά όχι τέλος. Η ιδέα ενός κόσμου που δημιουργήθηκε από τον Θεό και κάποτε θα καταστραφεί είναι μάλλον χριστιανική αντίληψη – στην αρχαιοελληνικη σκέψη ο κόσμος κι ο χρόνος είναι ειτε αιώνιος είτε κυκλικός.\n11 Μαρτίου, 2021 στις 11:49\nΜυλοπέτρο (51), σαφώς «αποξενώνομαι από». Θα πεις μήπως ότι και το «απομακρύνομαι από» ή το «αποχωρίζω (κάτι) από (κάτι)» είναι πλεονασμοί;\nΤο «αλλοτριώνομαι» εγώ τουλάχιστον δεν το χρησιμοποιώ με πρόθεση, ή μάλλον δεν το χρησιμοποιώ καθόλου, αλλά αν έπρεπε, με «από» θα το συνέτασσα κι αυτό.\nΕφόσον υπάρχουν εκφράσεις όπως δημιουργικό χάος, δημιουργική ασάφεια, αλλά και «δημιουργική καταστροφή» (βλ. https://www.efsyn.gr/stiles/apopseis/218493_gia-ti-dimioyrgiki-katastrofi), σαφώς και συνάγεται ότι το δημιουργώ δικαιούται να συνταχθεί και με ουσιαστικά σεσημασμένα αρνητικά (τα οποία εξ άλλου ουδέποτε είναι αμιγώς κακά ή καλά, αφού συχνά ομολογούμε ότι «κάθε εμπόδιο για καλό» ιδίως όταν προκύπτει «γόνιμος προβληματισμός», επιπλέον -ας μην το ξεχνάμε- και η παραγωγικότητα έχει θετική σημασία εν τούτοις «αρνητικοί παράγοντες» υπάρχουν ουκ ολίγοι).\nΟπότε το ερώτημα με το «δημιουργώ προβλήματα» είναι εάν μπορεί να λάβει και τη σημασία «καλά κάνω και προκαλώ προβλήματα» γενόμενο ανεπιθύμητα αμφίσημο (όπως κατ’αντιστροφή το «προξενώ καλό» θα μπορούσε να ερμηνευτεί ως «κάνω κάτι σωστό παρότι ενεργώ κακώς»).\nΠρος αποφυγή λοιπόν παρόμοιας σοφιστείας ή στρεψοδικίας καλό είναι να προτιμούνται εν προκειμένω τα «προξενώ/ προκαλώ» και να καταγράφουμε παράλληλα ότι και το «δημιουργώ» μπορεί να έχει αρνητική σημασία εάν συντάσσεται με σαφώς αρνητικό αντικείμενο. Επισημαίνοντας επιπροσθέτως ότι, έστω και έτσι, το «δημιουργώ» θα παραμένει και πάλι θετικότερο, υπό την έννοια ότι μπορεί να αναφέρεται σε ενέργεια σχεδιαζόμενη, εν εξελίξει και όχι ολοκληρωμένη, εν αντιθέσει με τα «προξενώ/ προκαλώ» που προ-τίθενται για τελεσθείσες πράξεις «ξένες και έγκλητες».\n[ Σημειωτέον ότι ανντίστοιχο ερώτημα μπορεί να τεθεί και για «create problems» vs «cause/make/produce problems» ( βλ. https://forum.wordreference.com/threads/create-problems-vs-produce-problems.2713806/) ].\n11 Μαρτίου, 2021 στις 11:50\n@ 53 : τα πρόλαβα κι εγώ, αλλά αυτό το αποτιμητικό «προς» είναι όλα τα λεφτά. Γιατί αυτό πια δε λέγεται (…προς πέντε δραχμές το κιλό…) .\n11 Μαρτίου, 2021 στις 11:52\ncreate chaos ή créer des problèmes …\ncreare problemi, crear problemas …\nΔεν καταλαβαίνω τι τους πιάνει μερικούς φελόλογους και δημιουργούν προβλήματα, φασαρία, ένταση, συζητήσεις, γλωσσική ανασφάλεια, ταραχή, καταστάσεις υστερικής σχολαστικότητας κοκ για το τίποτα.\n11 Μαρτίου, 2021 στις 11:55\nΜε το σημερινό κατάφερες με δημιουργικό τρόπο, ως γνωστός δημιουργός λεκτικών προβλημάτων, να δημιουργήσεις νέο δημιουργικό προβληματισμό για το αν δημιουργούμε προβλήματα ή προκαλούμε προβλήματα!\n# 54 – και ναι και όχι.😀\n11 Μαρτίου, 2021 στις 12:06\nΆκουσα πρόσφατα το ρήμα αυτό σε τραγούδι (ελεύθερη απόδοση Θανάση Παπακωνσταντίνου σε ποίημα του Βαλιέχο)\nκι όσα πίσω μου αφήνω\nπρέπει να δημιουργήσουν\nτ’ άλλοθι της ύπαρξής μου\nη λάσπη κάτω απ’ το παπούτσι\nτο παπούτσι μου το ίδιο\nκαι η τσάκιση του αγκώνα\nστ’ αδειανό πουκάμισό μου*\nΣτάθηκα είναι η αλήθεια, γιατί υπάρχει κάτι σε αυτή τη λέξη, η πολυσυλλαβικότητά της ίσως (βλ. και αυτό το άρθρο https://sarantakos.wordpress.com/2018/08/31/quiz-10/ ), που την κάνει λίγο αταίριαστη σε τραγουδιστό στίχο.\n11 Μαρτίου, 2021 στις 12:08\nΣυμφωνώ με τον Λεώ στο 8@ και στους μεταλαλήσαντες. Πολύς σχολαστικισμός από τον κο Καθηγητή. Λες και οι φυσικοί ομιλητές της γλώσσας πριν την μιλήσουν κάθονται σε ένα γραφείο και ανοίγουν τα άπαντα. Κι ένα διδακτικό παράδειγμα για τον σχολαστικισμό τώρα στην εποχή των τεράτων που φαίνεται να εισερχόμαστε.\n(8@ ) Θυμήθηκα έναν γείτονα των παιδικών μου χρόνων. Εγώ δλδ ήμουν παιδί, αυτός τότε ήταν 60ρης. Έγερνε μόνιμα το κεφάλι του προς τα δεξιά – ανάπηρος. Αργότερα έμαθα πως τον είχαν σακατέψει στο ΑΤ-τότε χωροφυλακή κι έτσι απέκτησε αυτή την «δημιουργική» αναπηρία του. Τις λεπτομέρειες τις έμαθα βέβαια αργότερα. Χωρίς να είναι αριστερός ή κομμουνιστής – δημοκρατικός δήλωνε- τον υποχρέωσαν να υπογράψει δήλωση, όπου «βδελύσσετο τους κομμουνιστάς και τους συνοδοιπόρους αυτών».\nΔεν συμμετέχω, είμαι άλλης πολιτικής προτίμησης, διαφέρω, αλλά δεν βδελύσσομαι τους ανθρώπους, πόσο μάλλον τις ιδέες τους, τους είπε. Είχε αντιπροτείνει να γράψει αυτός ο ίδιος μια δήλωση, στην οποία θα φαίνεται ξεκάθαρα πως δεν είχε καμία πολιτική σχέση με κομμουνισμό, ή κομμουνιστάς. Αυτοί φυσικά αντιπρότειναν καλύτερα να του σπάσουν τον σβέρκο και στη συνέχεια τον απόλυσαν από καθηγητή ΜΕ. Χωρίσανε τα τσανάκια τους αυτός και το κράτος, άλλοι καιροί άλλα έθιμα. Πάντα έλεγα πως ο κύριος ΔΠ, την πάτησε γιατί ήταν υπέρ το δέον σχολαστικός.\n11 Μαρτίου, 2021 στις 12:12\n45 τέλος: Καλά έκανες.\nΤίτλος στον Άλφα:\n» Σοκ! Δύο αδέλφια κατηγορούνται ότι μέθυσαν και κακοποίησαν σεξουαλικά δύο 15χρονες». Διφορούμενος τίτλος. Ποιοι μέθυσαν, τα αδέλφια ή οι 15χρονες; Από την ανάλυση της υπόθεσης καταλαβαίνουμε ότι ο τίτλος, για να είναι σαφής, θα έπρεπε να λέει: «Σοκ! Δύο αδέλφια κατηγορούνται ότι μέθυσαν δύο 15χρονες και τις κακοποίησαν σεξουαλικά».\n11 Μαρτίου, 2021 στις 12:22\nΣτην Οδύσσεια (Ρ383) —–> Στην Οδύσσεια (ρ383)\n11 Μαρτίου, 2021 στις 12:39\n> > Εφόσον υπάρχουν εκφράσεις όπως δημιουργικό χάος, δημιουργική ασάφεια, αλλά και «δημιουργική καταστροφή» (βλ. https://www.efsyn.gr/stiles/apopseis/218493_gia-ti-dimioyrgiki-katastrofi), σαφώς και συνάγεται ότι το δημιουργώ δικαιούται να συνταχθεί και με ουσιαστικά σεσημασμένα αρνητικά\nΌχι, δε συνάγεται. Το δημιουργικό χάος, η δημιουργική ασάφεια, η δημιουργική καταστροφή, είναι ένα χάος / μια ασάφεια κλπ. που δημιουργούν κάτι. Άλλο ποιος δημιουργεί κάτι (εδώ το χάος ή η ασάφεια κλπ.) και άλλο αν δημιουργούμε χάος και ασάφειες ή όχι.\n> > αυτό το αποτιμητικό «προς» είναι όλα τα λεφτά. Γιατί αυτό πια δε λέγεται (…προς πέντε δραχμές το κιλό…)\nΦυσικά είναι όλα τα λεφτά. Αν βγάλεις τις δραχμές λειψές, ζήτω που καήκαμε! Κι ο δάσκαλος σ’ έκοψε και ο έμπορας θα σε κυνηγάει.\n11 Μαρτίου, 2021 στις 12:40\nΓειά σου Αθεόφοβε, Πού γκιζιρούσες και σε ψάχναμε τελευταίως;\n11 Μαρτίου, 2021 στις 12:44\nη διατύπωση λέτε\n11 Μαρτίου, 2021 στις 12:45\nΠροηγείται το κάνααμε χωριό …\n11 Μαρτίου, 2021 στις 12:48\n39 Πάνος Με Πεζά\nΟ καρκίνος μεθίσταται, άρα προκαλεί την εμφάνιση μεταστάσεων, άρα προκαλεί μεταστάσεις. Φεύγει ένα κύτταρο και πάει και κάθεται αλλού\nΟ ιός δεν προκαλεί αλλά υφίσταται μεταλλάξεις\n11 Μαρτίου, 2021 στις 12:49\nΔημιουργεί ή δημιούργησε ή δεν δημιουργεί ή θα δημιουργήσει πρόβλημα, λίαν συνηθισμένες εκφράσεις σε ιατρικές γνωματεύσεις/συνομιλίες/επισκέψεις/ εξετάσεις.\nΔημιουργεί θόρυβο, γκουγκλίζεται αρκετά αλλά περισσότερο μεταφορικά. Και κυριολεκτικά βλέπω κάποιες,π.χ. για ηχείο ή\n«Κατά τις ώρες της μεσημβρινής και νυκτερινής ησυχίας απαγορεύονται: α.Οι εργασίες ή άλλες δραστηριότητες που δημιουργούν θόρυβο…»\n11 Μαρτίου, 2021 στις 12:54\nΜου φαίνεται πως σε είχα ρωτήσει κι εγώ Νίκο πριν από κάποια χρόνια και μου είχες πει ότι δεν υπάρχει ζήτημα του να συντάξεις τη δημιουργία με κάτι αρνητικό. Εμένα βέβαια, μου δημιουργεί ξεβόλεμα να τη χρησιμοποιώ έτσι τη λέξη, οπότε το αποφεύγω.\nΑπό την άλλη, οι αρνητικές έννοιες είναι ούτως ή άλλως πιο απόμακρες από αυτήν της δημιουργίας. Θέλω να πω ότι κατ’ αρχάς ούτως ή άλλως είναι αφηρημένες. Μπορείς να δημιουργήσεις μια καρέκλα (καλά όχι εγώ, ένας που πιάνουν τα χέρια του) αλλά δεν μπορείς να δημιουργήσεις μια καταστροφή. Ή μπορείς; Μου πάει πιο πολύ να δημιουργήσω κάτι υπαρκτό, κάτι χειροπιαστό, παρά την απώλειά του ή την καταστροφή του. Και κατανοώ ότι η λέξη πρόβλημα συντάσσεται συχνά με τη δημιουργία αλλά ειδικά αυτή η λέξη, δεν έχει τόσο αρνητική χροιά. Προβλήματα δημιουργούν καθημερινά οι δάσκαλοι. Προβλήματα είναι αυτά που καλούμαστε να λύσουμε στη διαδικασία τού να γίνουμε καλύτεροι σε κάτι. Σαν πρόβλημα μπορείς να δεις ότι είναι το γιν για το γιαν και το αντίστροφο. «Έχω ένα πρόβλημα για κάθε σου λύση» λέει ο τραγουδοποιός, κι ας μου πει κάποιος αν είναι αρνητικό ή προβληματικό αυτό σαν φιλοσοφία εμβάθυνσης ή αν είναι προβληματικότερο το να βλέπεις όλα τα προβλήματα σαν κάτι αρνητικό. Και τέλος, μπορείς να δημιουργήσεις ζωή αλλά δεν μπορείς να δημιουργήσεις θάνατο.\nΟπότε, με βαριά καρδιά και λίγο προβληματισμό, διαπιστώνω ότι για πρώτη φορά συμφωνώ σε κάτι με τον Μπαμπινιώτη.\n11 Μαρτίου, 2021 στις 13:01\nΝα δημιουργήσω κι εγώ ένα πρόβλημα\nΣχόλιο για τα χθεσινά δάνεια\nqla ebi > lαθθi > lada > Λητώ = σύζυγος (του telêzi) telêzijehi qla\nαπό την Λυκική\nSarpedon und verwandte Namen\nBNF NF. 48, 2013\n11 Μαρτίου, 2021 στις 13:04\nΔυο μήνες συμπληρώθηκαν\nαπό ερώτημά σου\nστη μούγγα ταμπουρώθηκαν\nκαι τώρα λένε… «γεια σου»\nΔεν χρειάζεται βαριά καρδιά και προβληματισμός για να συμφωνήσεις με τον Μπαμπινιώτη, κι αν είναι η πρώτη φορά, είναι λάθος\nΕν προκειμένω όμως συμφωνεί, κατά τη γνώμη μου βέβαια, λάθος\n11 Μαρτίου, 2021 στις 13:06\nΟ Μπαμπινιώτης δεν είναι ούτε απορριπτέος ούτε τυχαίος\nΑυτό δεν σημαίνει ότι δεν μπορούμε και να τον σεβόμαστε, για τη Φιλολογία του εννοώ, και να διαφωνούμε. Φυσικό είναι\nκνένας δεν είναι θεός. ούτε η Λαίδη Άντζελα! Ούτε ο Ζαχαράτος\n11 Μαρτίου, 2021 στις 13:07\n44 Παράδειγμα οι προσεκτικοί προς επίρρωση του «Όποιος δεν μπορεί να κάνει κάτι, το διδάσκει. Κι αν δεν μπορεί ούτε αυτό, τότε ασχολείται με τη διοίκηση».\n11 Μαρτίου, 2021 στις 13:14\nE… τελικά φαίνεται πως μέσα στο γενικότερο σουσουδισμό της γλώσσας μας οι λέξεις δημιουργία / δημιουργώ συντάσσονται (χωρίς να …δημιουργούν πρόβλημα 🙂 ) με προβλήματα και καταστροφές.\n11 Μαρτίου, 2021 στις 13:16\n…και οχλήσεις, καλέ.\nVarsos Dimitrios said\nΓια άλλη μια φορά ευχαριστώ για τη τροφή για σκέψη. Όσο το σκεφτόμουν μου δημιουργήθηκε μια κάπως αιρετική σκέψη. Ενώ αρχικά δεν έβρισκα κάποιο πρόβλημα στην σύνταξη του «δημιουργώ κάτι αρνητικό», έπειτα συνειδητοποίησα ότι καμία από τις περιπτώσεις που μου έρχονταν στο μυαλό δεν είχαν υποχρεωτικά αρνητική σημασία.\nΕιδικά η λέξη «πρόβλημα» μπορεί να έχει θετική σημασία, όπως εύστοχα σχολίασε και ο κ. Μανωλάς στο fb. Και σχεδόν πάντα, ακόμα σε περιπτώσεις δυσεπίλυτων προβλημάτων ή ακόμα και άλυτων προβλημάτων, εμπεριέχει την ελπίδα της λύσης ή έστω της απόδειξης μη ύπαρξης λύσης, που καταχρηστικά μπορεί να θεωρηθεί λύση.\nΓενικότερα, εάν κάποιος θέλει να προοδεύσει, θα πρέπει να αναδεικνύει τα προβλήματα και όχι να τα κρύβει, γιατί μόνον η ανάδειξή τους μπορεί να οδηγήσει στην λύση τους. Πολλές φορές μάλιστα τα προβλήματα βρίσκονται ήδη εκεί, δίπλα μας, και αυτός που «δημιουργεί» προβλήματα είναι αυτός που απλά τα αναδεικνύει.\nΤείνω λοιπόν να συμφωνήσω σε ένα μόνον κομμάτι με τον κ. Μπαμπινιώτη: ότι πράγματι το ρήμα δημιουργώ δημιουργεί προβλήματα κατανόησης, όταν συντάσσεται με αρνητικές έννοιες. Όμως έχω ήδη διαφωνήσει μαζί του ότι το πρόβλημα είναι κάτι αμιγώς αρνητικό. Και μήπως και οι άλλες περιπτώσεις που το «δημιουργώ» συντάσσεται με κάτι φαινομενικά αρνητικό, ξεκινάει από το ότι η έννοια τελικά δεν είναι αμιγώς αρνητική; Ως προς τον «θόρυβο», εάν χρησιμοποιηθεί με τρόπο που να μην είναι αμιγώς αρνητική θα μπορούσε να σταθεί η δημιουργία θορύβου. Όπως ο θόρυβος που δημιουργούν οι αυξομειώσεις θερμοκρασίας στην καμπύλη θανάτων, που είναι και επίκαιρο θέμα. Σίγουρα πάντως εδώ, με το πρόβλημα που δημιουργήθηκε, μπορέσαμε να κατανοήσουμε καλύτερα τη γλώσσα μας. Και αυτό είναι θετικό!\n11 Μαρτίου, 2021 στις 13:18\nΌταν καυασκευάζω προβλήματα φυσικής προσπαθώ να είναι δημιουργικά ( αυτά μόνο παιδεύουν )\nΒέβαια σε κάθε δημιουργία το αποτέλεσμα δεν εξαρτάται μόνο από την πρόθεση του δημιουργού. Μπορεί το αποτέλεσμα να λειτουργεί προβληματικά.\nΣτην περίπτωση των επεισοδείων της Νέας Σμύρνης η απάντηση είναι προφανής :\nΧωρίς την «Δράση» δεν θα είχε δημιουργηθεί αντίδραση. Αν η κυβέρνηση δεν ήθελε αντιδράσεις θα καταργούσε τουλάχιστον την «Δράση» όπως προτείνει και ο πρώην ΠΡΟΠΟ ( κ. Τόσκας ) Δεν όμως …προφανώς η κυέρνηση επιδιώκει την σύγκρουση.\nΑν και στην περίπτωση μας λοιπόν δεν είναι θέμα ανικανότητας όπως στην περίπτωση της ελιάς :\nΤο επαθα πρόσφατα με τον Ζαχαράτο\nΤον είχα ακούσει καποτε σε κάτι καλαμπούρια και μιμήσεις. Καλά, μπορεί να γελάσεις μια φορά, αλλά όχι δύο\nΓια μένα ήταν το συνωνυμο του ακραίου απορριπτέου φρικιού, μια ελαφράδα χωρίς προηγούμενο. Ούτε στο νυχάκι του του άλλου της Μέδουσας, που μου διαφεύγει\nΠώς ετυχε ψάχνοντας κι έπεσα σε δυο συνετεύξεις του. Βέβαια, είναι πληθωρικός, κι επειδή σατιρίζει, προσπαθεί να τα έχει καλά με όλους, ακριβώς γι να μπορεί να σατιρίσει χωρίς προβλήματα. Αυτό φαίνεται.\nΥπήρχαν όμως απόψεις που μ’ εντυπωσίασαν. Έβγαζε υγιές συναίσθημα και κυρίως έδειχνε ότι ξέρει ακριβώς ποιος είναι και πού πατάει. Αυτό είναι πολύ μεγάλο προσόν. Έφτασα να αισθανθώ σεβασμό.\nΔεν θα τον κάνω παρέα, δεν θα επιδιώξω να δω παρασ΄τασεις του, γιατί αυτό το πολύ γαργάλημα δεν το αντέχω, εγώ χαίρομαι αλλά δεν γελάω, και σπάνια ξεκαρδίζομαι, χαίρομαι όταν γλεντάει οι άλλοι αλλά εγώ δεν γλεντάω, αλλά το χαίρομαι\nΞέχασανα πω, τον ειδα και σε καποιο Στην υγειά μας στο γιουτιουμπ\nΑλλά αναγνωρίζω ότι αυτό που κάνει, ξέροντας τι κάνει, και χωρίς να προσπαθεί να δείξει κάτι περισσότερο, για κείνους που τους ενδιαφέρει,\nΚαι πάνω απ’ όλα, είναι μια αξιοσέβαστη προσωπικότητα\nΚαι το λέω,,, γιατί ξέρετε ότι δεν είμαι επιεικής σε ορισμένα πράγματα\n11 Μαρτίου, 2021 στις 13:19\nΠάντως με στενοχώρησε η έκφραση «πρόβλημα: 1. πολύπλοκη ή επικίνδυνη κατάσταση που απαιτεί λύση» στο λεξικό της Ακαδημίας.\n11 Μαρτίου, 2021 στις 13:21\nCriamos problemas porque erramos, e erramos porque somos humanos.\nΣε μια γλώσσα που το ρήμα σημαίνει και εκτρέφω.\n11 Μαρτίου, 2021 στις 13:28\nΜη μου δημιουργείς άγχος, στρες, κόμπλεξ,\nμόνο εγώ τα ακούω; 😉\n11 Μαρτίου, 2021 στις 13:33\nΚαι άλλοι πολλοί.\n11 Μαρτίου, 2021 στις 13:36\n@ 70 : Eυχαριστώ. Απαραίτητη η ιατρική διευκρίνιση. Στην καθομιλούμενη βεβαίως, κάπως το απλοποιούμε σαν έκφρση, όχι; (αν και πάλι έρχεται το «κάνω», «κάνει μεταστάσεις»…)\nΌσον αφορά το προκαλώ πρόβλημα vs δημιουργώ πρόβλημα, γιατί εμένα μου μοιάζει ότι το «προκαλώ», έχοντας μέσα του και το «προ», έχει την έννοια ότι ξέρεις από πριν πού θα οδηγηθείς, ενώ το «δημιουργώ» ενέχει και κάποια άγνοια;\n– Η αυριανή απεργία του Μετρό αναμένεται να προκαλέσει πρόβλημα στις μετακινήσεις (σαφώς, ξέρουμε κι από άλλες περιπτώσεις, είναι κάτι ήδη βιωμένο). Ενώ :\n– «Πονοκέφαλο» στους φορολογούμενους δημιουργεί η νέα ρύθμιση σύμφωνα με την οποία…\nΦυσικά, μετά από κάποια χρονική απόσταση, κι αφού δούμε την κατάσταση στην πράξη, «Πολλά προβλήματα έχει προκαλέσει η νέα φορολογική ρύθμιση, σύμφωνα με την οποία…» (το «έχει δημιουργήσει» όχι πως δε λέγεται, αλλά μοιάζει πιο αταίριαστο και ακούγεται λιγότερο επιτατικό…)\nΓενικώς κάτι άσχημο που «δημιουργείαι», έχεις την αίσθηση ότι μπορεί και να ξεπεραστεί, κάτι που «προκαλείται» δείχνει πιο μόνιμο και πιο δύσκολα ξεπεράσιμο : «Η ρύπανση που προκλήθηκε κλπ.κλπ….» Λ.ε.τ.\n11 Μαρτίου, 2021 στις 13:46\nΣυμφωνείς με τον Μπαμπινιώτη, αλλά γράφεις «μου δημιουργεί ξεβόλεμα».\n11 Μαρτίου, 2021 στις 13:56\nΟι προσεκτικοί ομιλητές μπορούν να χρησιμοποιούν την έκφραση «προκαλεί πρόβλημα ο, η, το,…». Δεν είναι εκ προοιμίου αξιοκατάκριτο.\nΟι λοιποί ομιλητές, μεταξύ των οποίων κι εγώ, μπορούμε να χρησιμοποιούμε την έκφραση «δημιουργεί πρόβλημα ο, ή, το …» χωρίς να θεωρούμαστε εκ προοιμίου λάθος.\nΗ χρήση εκείνη που θα επικρατήσει στη ζωή, στο το μεγαλύτερο μέρος του κοινωνικού συνόλου, θα είναι η σωστή λύση.\nioannis moisiadis said\n11 Μαρτίου, 2021 στις 13:57\nΝα ‘φτιάξεις’ προβλήματα χρειάζεσαι κάποια ενέργεια και ο δημιουργός για να δημιουργήσει κάτι χρειάζεται κάποια ενέργεια, οπότε το δημιουργώ προβλήματα νομίζω δεν είναι τόσο αταίριαστο.\n11 Μαρτίου, 2021 στις 13:59\n@Leonicos, δεν είμαι καν της άποψη ότι τα στερνά τιμούν τα πρώτα. Οι άνθρωποι χαράζουν πορείες, αλλάζουν αριθμό κυττάρων, απόψεις, χαρακτήρες και είναι συνήθως εντελώς διαφορετικά καράβια στην αρχή της ζωής τους από αυτά που είναι στο τέλος της. Αλλά υπάρχουν εν προκειμένω στερνά μαζί με διάφορα «πρώτα», που έχουν κάνει την ασημαντότητά μου να μη συμπαθεί, να μην εμπιστεύεται και σίγουρα να μην θεωρεί σπουδαίο τον κύριο Μπαμπινιώτη.\n@Varsos Dimitrios, ώστε υπάρχει κι άλλος ποδοσφαιρεπώνυμος που εστιάζει στο ότι το πρόβλημα (που είναι και το παράδειγμα στο οποίο βασίζεται κυρίως η αντίθετη άποψη) δεν είναι απαραίτητα αρνητική έννοια; Και μάλιστα με παρόμοιο σκεπτικό με το δικό μου στο 72! Είναι τυχαίο που συμφωνούν ο μεγαλύτερος Έλληνας γκολτζής με τον μεγαλύτερο Έλληνα αμυντικό, του τελευταίου μισού αιώνα;\n11 Μαρτίου, 2021 στις 14:11\nΟ Μπαμπινιώτης ο καημένος έχει καταντήσει για τη γλώσσα ότι είναι ο Κούγιας για τη δικηγορία. Ακούς ότι κάποιος πήρε δικηγόρο τον Κούγια κι είσαι σίγουρος ότι είναι ένοχος. Έτσι και με τον Μπαμπινιώτη πια. Ακούς ότι υποστηρίζει κάτι και αμέσως ενστικτωδώς ξέρεις ότι το σωστό είναι το άλλο.\n11 Μαρτίου, 2021 στις 14:17\nΠέθανε ο Τάκης Μουσαφίρης.\n11 Μαρτίου, 2021 στις 14:18\n11 Μαρτίου, 2021 στις 14:21\n@89 Καλέ ΣΠ εσκεμμένα, χαριτολογώντας δηλαδή. :p\n11 Μαρτίου, 2021 στις 14:22\n# 54 – και ναι και όχι.￼\n11 Μαρτίου, 2021 στις 14:32\nΑν και ίσως όχι απόλυτα, κάπως έτσι. Άμα έχεις μάθει στο λιβάνισμα και την έχεις δει καθεστώς και θεός που ρυθμίζει τα πάντα με φετφάδες…\n11 Μαρτίου, 2021 στις 14:48\nO ένας προσπαθεί να τυλίξει σε μια κόλλα χαρτί όσους κατηγορούν τον πελάτη του και ο άλλος, με όσα γράφει σε μια κόλλα χαρτί, αρχίζει να χάνει πελάτες. Προφανώς εδώ κάνει παιχνίδι το δυαδικό ισοδύναμο. Σινιερουχάκηδες και γλωσσικό τερτίπι. Τζιριτζάντζουλες με λέξεις για να μη χτυπήσουν στις μπαριέρες. Θεοποίηση του ψεύδους, ακάματη προσπάθεια να αναγνωστεί ως αλήθεια, και απεύθυνση σε δήθεν κουτορνίθια. Αγνάντιο από κότερο κι από μπαλκόνι Κοκκιναρά, με αμφότερους να αδυνατούν να αφιππεύσουν καλάμων. Τρομακτική ανάγκη το κοστούμι για πρόσδωση κύρους. Είναι βέβαιο ότι με αυτό κοιμούνται.\n11 Μαρτίου, 2021 στις 14:49\n11 Μαρτίου, 2021 στις 15:03\n@94. Εξ Ιωαννίνων ορμώμενος…\nΈνας γνήσιος λαϊκός συνθέτης στην εποχή μας.\nΜε αξιοπρόσεκτο λαϊκό φιλοσοφικό στοχασμό.\n11 Μαρτίου, 2021 στις 15:23\n70 Και υφίσταται ο ιός μεταλλάξεις και προκαλεί/δημιουργεί μεταλλάξεις.\n11 Μαρτίου, 2021 στις 15:26\n@ 77 «Όποιος δεν μπορεί να κάνει κάτι, το διδάσκει. Κι αν δεν μπορεί ούτε αυτό, τότε ασχολείται με τη διοίκηση» …\nΑυτό ταιριάζει με το άλλο που είπε ο Brendan Behan :\n«Critics are like eunuchs in a harem; they know how it’s done, they’ve seen it done every day, but they’re unable to do it themselves» …\n11 Μαρτίου, 2021 στις 15:36\n33 Στο Φέισμπουκ μού απαντησε ένας φίλος σκακιστής: Εγώ δημιουργώ (σκακιστικά) προβλήματα 🙂 (αν και το επίσημο ρήμα είναι «συνθέτω»)\n35 Για το αφεντικό κυρίως\n46 Χμμμμ… να το σκεφτούμε\n49 Ωπ! Πολύ καλό εύρημα. Πάλι «δάσκαλε που δίδασκες!»\n51 «από» θα έλεγα κι εγώ\n65 Σημασία στη λεπτομέρεια αλλά έχεις δίκιο\n72 Δεν ξέρω αν συμφωνείς με τον Μπαμπινιώτη τη στιγμή που λες ότι το «δημιουργώ» το συνδέεις με χειροπιαστά. Ο Μπαμπ το συνδέει με θετικά πχ «δημιουργησε μια ευκαιρία».\n88 Α μπράβο. Ταιριάζει!\n93 Ωχ ωχ! 🙂\n94 Από κόβιντ ο καημένος\n11 Μαρτίου, 2021 στις 15:43\nΚατά την άποψή μου είναι απολύτως φυσιολογική η χρήση του δημιουργώ πρόβλημα και σε καμία περίπτωση το ρήμα δημιουργώ καταχρηστικά μόνο χρησιμοποιείται με ουσιαστικά που δηλώνουν αρνητικές καταστάσεις:\nΈνα παράδειγμα από το νομικό κόσμο είναι η δημιουργία χρέους. Να παραθέσουμε και ένα χορίο από απόφαση τελευταίας κοπής από τον Άρειο Πάγο η 712/2020 του Ε Ποινικού Τμήματος ,όπου κατά λέξη αναφέρει ότι η στοιχειοθέτηση της αντικειμενικής υπόστασης του αδικήματος της καταδολίευσης δανειστών γίνεται μεταξύ άλλων :» με δημιουργία ψευδών χρεών ή ψευδών δικαιοπραξιών από τον οφειλέτη».\nΕπομένως ο συντηρητικός γλωσσικά Άρειος Πάγος αδιακρίτως χρησιμοποιεί τον όρο για τη δημιουργία (ψευδών) χρεών και (ψευδών) δικαιοπραξιών.\nΚαι στην 750/2020 πάλι του Αρείου Πάγου του Β2 Πολιτικού Τμήματος λέει » για να αποφευχθεί η δημιουργία ή/και η σώρευση ζημιών που θα καθιστούσαν αναπόφευκτες τις απολύσεις».\nΔημιουργία ζημιών και όχι πρόκληση ζημιών λέει.\nΚαι η 781/2020 του Αρείου Πάγου του Α1 Πολιτικού Τμήματος λέει «Έτσι, η παραβίαση τέτοιας υποχρεώσεως, αυτή καθ’ εαυτή, δεν είναι δημιουργική ζημίας, θεμελιωτικής αξιώσεως αποζημιώσεως,». Ομοίως και οι 981, 982/2019 του ίδιου δικαστηρίου και τμήματος.\n11 Μαρτίου, 2021 στις 15:45\n105 Συγγνώμη για το ορθογραφικό λάθος, χωρίο ήθελα να γράψω\n11 Μαρτίου, 2021 στις 16:02\nΚαι στο Μεσαιωνικό Λεξικό του ο Κριαράς στο λήμα «μπερδένω» αναφέρει ως ερμηνεία μεταξύ άλλων «5) Δημιουργώ προβλήματα, δυσκολίες σε κάπ (Θυσ. 300). »\n11 Μαρτίου, 2021 στις 16:07\n68 Στα Αγγλικά ακούγεται το «the creator of the problem», αν και επικρατεί μάλλον το proposer. Στα Ελληνικά λέμε «αυτός που έθεσε το πρόβλημα», «ο θέσας το πρόβλημα». Η «διατύπωση του προβλήματος» αντιστοιχεί όχι τόσο στην γέννηση του προβλήματος όσο στην περιγραφή του.\n11 Μαρτίου, 2021 στις 16:12\nΚαλημερα, στα ισπανικα επισης λεγεται «δημιουργω προβληματα» (generar problemas).\nΑκομα, γιατι θεωρουμε την λεξη προβλημα ως κατι αρνητικό;; Η θεωρηση, η κατασκευη και η λυση ενος προβληματος στις θετικες επιστημες ειναι κατι καλο, και οχι αρνητικο, που μας παει παντα ενα βημα παραπερα!\n11 Μαρτίου, 2021 στις 16:16\n105: Έτσι Αντώνη. Να αναφέρεις πάραυτα στον ΛΑΜΠΡΟ όποιον εδώ μέσα υποστηρίζει πως η χρήση του «δημιουργώ» στην έκφραση «δημιουργώ χρέος» κλπ. παραπλήσια είναι λάθος/καταχρηστική γιατί, τάχα μου, το «δημιουργώ» πρέπει να έχει μόνο θετική χροιά! 😉\n11 Μαρτίου, 2021 στις 16:20\n108 Η επίλυση και δημιουργία προβλημάτων ως κριτήριο ταλαντούχων νέων στα Μαθηματικά.\n11 Μαρτίου, 2021 στις 16:34\n@ 109 Ηράκλειτος\n>> Ακομα, γιατι θεωρουμε την λεξη προβλημα ως κατι αρνητικό;; Η θεωρηση, η κατασκευη και η λυση ενος προβληματος στις θετικες επιστημες ειναι κατι καλο, και οχι αρνητικο, που μας παει παντα ενα βημα παραπερα!\nΓενικά λεξικογραφούνται παντού (Μπαμπ., Ακαδημίας, Petit ROBERT) δύο είδη προβλημάτων (λέξεων). Το ένα αφορά π.χ. φιλοσοφικά ή ακόμα και μαθηματικά προβλήματα και το άλλο δυσκολίες και αναποδιές.\n11 Μαρτίου, 2021 στις 16:39\nΤρία χρόνια συμπληρώθηκαν σήμερα από την μεγαλύτερη ποδοσφαιρική κλοπή στα γήπεδα της Ελλάδας. Οι (γνωστοί) έχοντες αντιρρήσεις ας ρωτήσουν έναν ευρωπαίο τι συμπεραίνει όταν ένας διαιτητης κι επόπτης κατακυρώνουν ένα γκολ, ο επόπτης στα μισά του δρόμου προς την σέντρα ξαφνικά αλλάζει γνώμη, ο διαιτητής ακυρώνει τώρα το γκολ, το ματς διακόπτεται λόγω επεισοδίων και τελικά στο φύλλο αγώνα ο διαιτητής κατακυρώνει το γκολ !!!\n(εγώ έχω άποψη για το ποιός αλλά δεν την επιτρέπεται να την γράψω)\nΕλπίζω κάποτε να βρεθεί ποιός ειδοποίησε (απείλησε) από την ενδοσυνενόηση, το ανθρωπάκι , τον βοηθό που έτρεχε στην σέντρα έχοντας κατακυρώσει το γκολ, να γυρίσει πίσω με υψωμένη σημαία, όλα τα άλλα είναι αστεία. Εκείνη την ημέρα όσοι ασχολήθηκαν και είχαν αίσθηση δικαίου, έσβησαν τον ΣυΡιζΑ από τις επιλογές τους, πολλοί περισσότεροι απ΄όσους φαντάζεσθε, ούτε ξεχάσθηκε με το νταμπλ.\n11 Μαρτίου, 2021 στις 16:40\n«Δημιουργώ κακό προηγούμενο»: να άλλη μία παγιωμένη έκφραση όπου το δημιουργώ δεν έχει θετική σημασία.\n11 Μαρτίου, 2021 στις 16:51\nΠερί όνου σκιάς το σημερινό άρθρο, θα οδηγήσει σε περαιτέρω πτώση στην βαθμολογία της Alexa (σήμερα στο 930). Επειδή σοφίστηκε μία «εξυπνάδα» ο Μπαμπινιώτης (ότι το «δημιουργώ» δεν πρέπει «να χρησιμοποιείται με συμπληρώματα που δηλώνουν αρνητικές καταστάσεις»), καθόμαστε και ασχολούμαστε με το ποιός κάνει «νιάου – νιάου» στα κεραμίδια.\nΤην απάντηση την έχει δώσει εδώ και 25 αιώνες ο μισογύνης Ευριπίδης. Σε ένα απόσπασμα χαμένης τραγωδίας του που\nδιασώζει ο Ιωάννης Στοβαίος , ο Ευριπίδης κατηγορεί την γυναίκα ότι είναι ο μεγαλύτερος «δημιουργός κακών». Προφανώς, ο κ. Μπαμπινιώτης αγνοεί αυτή την εδω και 2.420 χρόνια σύνδεση του «δημιουργού» με το κακό, γι’ αυτό και ξεστόμισε μιά τόσο μεγάλη αρλούμπα\n11 Μαρτίου, 2021 στις 17:00\nΟύτε και η έκφραση «δημιουργώ εντυπώσεις» έχει απαραιτήτως θετική χροιά, διότι υποννοείται ότι αυτές οι εντυπώσεις μπορεί να είναι απατηλές.\n11 Μαρτίου, 2021 στις 17:03\n«[…] Εκείνη την ημέρα όσοι ασχολήθηκαν και είχαν αίσθηση δικαίου, έσβησαν τον ΣυΡιζΑ από τις επιλογές τους[…]».\nΆρα ο Ευκλείδης Τσακαλώτος, άνθρωπος που έχει αίσθηση του δικαίου, ΠΑΟΚτσής που, αυτονοήτως, δεν έχει σβήσει τον ΣΥΡΙΖΑ από τις επιλογές του, δεν ασχολήθηκε εκείνη την ημέρα με το παιχνίδι της ομάδας του.\n11 Μαρτίου, 2021 στις 17:29\nΚάνω κάτι για δημιουργία εντυπώσεων: σαφώς αρνητικό.\n11 Μαρτίου, 2021 στις 17:37\nΠροσπαθείς από κάπου να πιαστείς αλλά…\nΣτους μη έχοντες ευστροφίαν θυμίζω πως ο Ευκλείδης σαν στέλεχος και υπουργός συγκεκριμμένου κόμματος δεν είχε επιλογές, όπως δεν έχουν και οι «ταγμένοι». Οι λεγόμενοι «αναποφάσιστοι’ είναι αυτοί που κρίνουν πάντοτε τις εκλογές, με τις επιλογές τους, όχι τα στελέχη τους. Εκτός και νομίζεις πως τυχαία δεν μπήκε στην Βουλή το κόμμα του Καμμένου (κοντά στα ξερά καίγονται και τα χλωρά) και μπήκαν τα άλλα μικρά.\n11 Μαρτίου, 2021 στις 17:43\nΛίγο άσχετο, αλλά μόλις είδα το in.gr να σχολιάζει «την εμπρηστική και ανορθόγραφη ανακοίνωση της Ένωσης Ειδικών Φρουρών Κρήτης κατά του ΣΥΡΙΖΑ». Εμπρηστική μπορεί εύλογα να θεωρηθεί, ανορθόγραφη σαφώς είναι, αλλά μόνο εμένα μου φαίνεται αστεία η σύζευξη των δύο επιθέτων;\n11 Μαρτίου, 2021 στις 17:47\nΑς μου εξηγήσει κάποιος σε τι διαφέρει εκείνο το γκολ από το δεύτερο γκολ του Ολυμπιακού με τον Βόλο (στο 2:30), για το οποίο δεν υπήρξε καμία συζήτηση.\n11 Μαρτίου, 2021 στις 17:59\nΣτην αρχή έμαθα πως το επικεφαλής μένει πάντα έτσι.\nΜετά το άριστον μέτρον έπαψε να είναι παν.\nΜετά έφτασε η ώρα των αβγών, του τρένου, του αφτιού.\nΚαι ξάφνικά να και η καλησπέρα μεσημεριάτικα!\nΔεν λέμε καλή απόλαυση.\nΚαι τώρα καινούργιο να «μου δημιουργήσει ενοχές»!\nΤο πήρα απόφαση! Μιλάω και γράφω λάθος την γλώσσα. Και είμαι αρκετά μεγάλη. Και κουράστηκα. Δεν αντέχω συνεχείς διορθώσεις. Το πήρα απόφαση. Ζω, μιλάω, γράφω, αγαπώντας τα λάθη μου. Ουφ, πιά!\n11 Μαρτίου, 2021 στις 18:10\nΜα κάθε πολιτικός δεν μπορεί να φύγει από το μαντρί του και να πάει σε άλλο;\n11 Μαρτίου, 2021 στις 18:11\nΤο αυτονόητο, ο παίκτης του ΟΣΦΠ είναι ΜΠΡΟΣΤΑ από τον τερματοφύλακα και μάλλον τον επηρεάζει οπότε το γκολ έπρεπε να μη μετρήσει, ενώ ο Μαουρίσιο ήταν ΠΙΣΩ, δεν τον επηρέασε και ενώ η κίνησή του ήταν να αποφύγει την μπάλλα οι ΑΕΚτσήδες έλεγαν πως κινήθηκε προς αυτήν άρα οφφσάιντ. Τελικά στο φύλλο αγώνα (και αφού το είδε στο βίδδεο) ο Κομίνης,το κατακύρωσε αλλά ήταν αργά, ο ΑΕΚτσήδες δεν δέχθηκαν να συνεχίσουν το παιχνίδι για να το κερδίσουν στα χαρτιά για μια φωτογραφία ΕΝΟΣ μόνο ρεπόρτερ που είδαν στην τηλεόραση και…τρόμαξαν !!\nΓια να μην τα πολυλογούμε υπάρχει και φωτό από το κόρνερ όπου ήταν ένας παίκτης της ΑΕΚ για το ενδεχόμενο πάσας που κάλυπτε και τον Μαουρίσιο, τι να λέμε για κανονισμούς αφού έπεσε εντολή μέσω ενδοσυνενόησης, δεν ήταν η πρώτη φορά, είχε ξαναγίνει το ίδιο σκηνικό πάλι σε παιχνίδι της ΑΕΚ με τον Ατρόμητο, πάλι ο επόπτης στα μισά του δρόμου «θυμήθηκε να βάλει μπριλκρίμ»\nΜην τα σκαλίζεις, βρωμάνε, ένα μηνμόσυνο έκανα…\n11 Μαρτίου, 2021 στις 18:13\nΤο σωστό θα ήταν «αλλά και ανορθόγραφη». 🙂\n11 Μαρτίου, 2021 στις 18:20\n122: Τι, μόνο αυτά; Πάρε κι αυτά ☺:\n«Συχνά λοιπόν ακούμε και βλέπουμε γραμμένο: απ’ άκρου εις άκρον (αντί για το σωστό απ’ άκρου έως άκρου), επί δικαίων και αδίκων (αντί για επί δικαίους και αδίκους), πρόβατο επί σφαγής (αντί επί σφαγήν), λίθος επί λίθου (αντί λίθος επί λίθον), ουκ έχω πού την κεφαλήν κλίναι (αντί κλίνη), εν χορδαίς και οργάνοις (αντί και οργάνω), ίνα πληρωθή το ρηθέν υπό του προφήτου (αντί διά του προφήτου), οι παροικούντες την Ιερουσαλήμ (αντί εν Ιερουσαλήμ), του λόγου το αληθές (αντί το ασφαλές), διά το θεαθήναι (αντί προς το θεαθήναι), ο κλαυθμός και ο τριγμός των οδόντων (αντί και ο βρυγμός των οδόντων· το ίδιο σημαίνει, αλλά εν πάση περιπτώσει βρυγμός γράφει το Ευαγγέλιο), μη κρίνετε ίνα μη κριθήτε (αντί και ου μη κριθήτε), πριν αλέκτωρ φωνήσει/λαλήσει τρις (αντί για πριν αλέκτορα φωνήσαι τρις) κ.ο.κ.»\n(Από επιφυλλίδα του Ανδρέα Παππά)\n11 Μαρτίου, 2021 στις 18:34\nΠολλά για την δημιουργία αλλά τίποτα για την ετυμολογία.\nΟύτε καν ένας, τίποτα για ετυμολογία.\nΟ νοικοκύρης είπε για δήμος + έργον και κανένας άλλος δεν προχώρησε σε λεπτομέρειες. Οι λεπτομέρειες κάνουν την διαφορά.\n115. Αράουτ. Περί «δημιουργός των κακών». Η γυναίκα είναι δημιουργός κακών και εγώ αποδίδω την σημασία η γυναίκα εργόει κακά έργα τω δημίω. Δημίω + εργεί = Δημιουργεί. (ω + ε = ου). Και όσοι άνδρες είναι δήμιοι καλά να πάθουν.\n11 Μαρτίου, 2021 στις 18:43\nΔεν διάβασα τα σχόλια αλλά νομίζω ότι η φράση «προκαλεί προβλήματα» υπονοεί πρόθεση, ενώ δεν συμβαίνει το ίδιο με τη φράση «δημιουργεί προβλήματα». Μπορούμε να πούμε: Η συμμετοχή του Δήμου Νέας Σμύρνης στο συλλαλητήριο (που δεν ξέρω αν συμμετέσχε) συνέβαλε στο να δημιουργηθούν προβλήματα, ενώ η συμμετοχή των …καλών παιδιών της τρομοκρατίας προκάλεσε προβλήματα. [Εντάξει και γενικότερα: Για το ποιος δημιούργησε και ποιος προκάλεσε προβλήματα, ας δει ο καθένας μας τον εαυτό του στον καθρέφτη!].\n11 Μαρτίου, 2021 στις 19:01\nΩστόσο, κύριε Νεσταναίε (127), η θεωρία σας δεν εξηγεί γιατί\nστον Ησύχιο «δημιουργοί» είναι οι «πόρνες»… Παρακαλώ γίνετε αναλυτικώτερος, ώστε να ξεστραβωθούμε όλοι\n11 Μαρτίου, 2021 στις 19:26\nΣτο 127 ο Νεσταναίος αναφέρεται σε σχόλιο της Αργυρώς αποκαλώντας την Αράουτ και του απαντά η Στεφανία. [ I love this game!]\n11 Μαρτίου, 2021 στις 19:27\n11 Μαρτίου, 2021 στις 19:28\nΣτεφανία μου αρέσει πολύ αυτό το όνομα. Προσπάθησε να το διατηρήσεις.\nΟ Δαμιουργός και ο Δημιουργός.\nΟ Δημιουργός σχέση έχει με το «δήμος» από το «δέμας»\nΟ «δαμιουργός» σχέση έχει με το «δαμάω» το «δαμάζω» στα νέα ελληνικά.\nΒλέπεις, είναι δυο διαφορετικές λέξεις.\n11 Μαρτίου, 2021 στις 19:33\nΑν το «ουκ έχω πού την κεφαλήν κλίναι» δεν είναι σωστό, για το «ουκ έχΩ πού την κεφαλήν κλίνΗ» που φαίνεται να συνιστά ο Ανδρέας Παππάς τι να πούμε; Εντάξει, μπερδεύτηκε ο άνθρωπος από την απαρίθμηση των λαθών, που πολλά είναι όντως λάθη, αλλά… Μέφρυ.\n11 Μαρτίου, 2021 στις 19:39\nΓια να απαντήσουμε στο ερώτημα του τίτλου.\nΠοιοι δημιουργούν προβλήματα; (εκεί όπου δεν υπάρχουν). Οι σχολαστικοί λαθοθήρες.\n11 Μαρτίου, 2021 στις 19:41\nΓλυκύτατε κύριε Νεσταναίε (132) την πατήσατε αγρίως, το Liddell-Scott σας διαψεύδει: Το «δαμιουργός» του Ησυχίου είναι ο δωρικός τύπος του «δημιουργός». Περί της ιδίας λέξεως πρόκειται\n11 Μαρτίου, 2021 στις 19:42\nΠάντως όμως δεν είναι σωστό να βασιζόμαστε πολύ σε αρχαία κείμενα για τις σημασίες των νεοελληνικών λέξεων. Ενδεικτικές αναφορές χρειάζονται βέβαια, έστω και για επιβεβαίωση της ευρύτητας των γνώσεων του κάθε γράφοντος.\nΤα στοιχεία σύγχρονων νεοελληνικών φράσεων που διατυπώθηκαν δείχνουν πως σε μεγάλο βαθμό η τόσο θετική έννοια δημιουργώ/δημιουργία ταιριάζει πολύ καλά με αρνητικές έννοιες όπως «πρόβλημα» (με τη σημασία «δυσκολία»).\n11 Μαρτίου, 2021 στις 19:44\nΣυνέχεια από το 132.\nΘα διαφωνήσω με τον Ησύχιο λέγοντας ότι ο δαμιουργός μπορεί να είναι ο νταβατζής, ο προαγωγός αλλά όχι η πόρνη. Εκτός πια και την τότε εποχή υπήρχε ταύτιση των δύο. Και γιατί όχι.\n11 Μαρτίου, 2021 στις 19:57\nΓλυκιά Ηρώ, το Liddell-Scott δεν μπορει να με διαψεύσει επειδή δεν με είχαν γνωρίσει όταν έγραψαν αυτά που έγραψαν. Εγώ όμως μπορώ να τους διαψεύσω και το έχω κάνει ήδη. Τροπή του «η» σε «α» γίνεται κυρίως όταν αυτά είναι πτωτικές καταλήξεις και όχι όταν μας συμφέρει. Το επιτατικό μόριο «δα» δεν γίνεται ποτέ «δη».\n11 Μαρτίου, 2021 στις 19:58\nAnasto: Κορυφαίος επιθετικός είναι ο Θωμάς Μαύρος.\nΓια τον Μπ. έχω μείνει στις επαφές του στην πρεσβεία των ΗΠΑ (για Συριζαίους καθηγητές ΑΕΙ, κολλέγια, τρόπο εισαγωγής σε ΑΕΙ κ.α.) – thanks to Wikileaks..\n11 Μαρτίου, 2021 στις 20:05\n105-107 Πολύ ενδιαφέροντα\n126 Ο Παππάς τα παραθέτει αυτά ως λάθη; Εντύπωση μού κανει\n133 Την πάτησε ο Παππάς\n131 Φοβερός είσαι!\n139 Γεια σου συνάδελφε -και συγνώμη που σου κρατήθηκε το σχόλιο, επειδή ήταν το πρώτο σου!\n11 Μαρτίου, 2021 στις 20:19\nΤί να σάς πώ κύριε Νεσταναίε (138), γνωρίζω ότι είστε ειδήμων στην Ελληνική Γλώσσα, αλλά όχι μέχρις εκεί: Είναι η πρώτη φορά στα 12 χρόνια ζωής του Σαραντάκειου Ιστολογίου που κάποιος σχολιαστής βγαίνει επωνύμως και διαψεύδει το Liddell-Scott. Το θέμα είναι σοβαρό, ας βγεί ο κύριος Νίκος να πει τη γνώμη του: Πώς γίνεται το «δημιουργός» να γίνεται «δαμιουργός» και να σημαίνει την πόρνη; Μήπως πρόκειται για άλλη λέξη και έχει δίκιο ο κ. Νεσταναίος, οπότε η γκάφα του Liddell-Scott πρέπει να μπεί στα μεζεδάκια του Σαββάτου;\n11 Μαρτίου, 2021 στις 20:49\nΜην ξεχναμε και την «δημιουργικη λογιστικη» που εχει αρνητικη, ή εστω ειρωνικα θετικη, σημασια.\n11 Μαρτίου, 2021 στις 20:53\nΝεσταναίε (138), ξέρω πως έχεις κάποιες περίεργες ιδέες περί γραμματικής και ετυμολογίας, που δεν μπορώ να τις παρακολουθήσω, αλλά ότι το μακρό α των άλλων ελληνικών διαλέκτων είχε τραπεί σε η στην ιωνική και (εκτός όταν προηγείται φωνήεν ή ρ) στην αττική είναι πασίγνωστο και απολύτως θεμελιωμένο. Ή μήπως δεν έχεις ακούσει τον Σπαρτιάτη Αρχίδᾱμο και το «χρυσοῦν ἁμέρας βλέφαρον» ή το «ἔρως ἀνίκατε μάχαν» των Τραγικών, που είχαν την ιδιορρυθμία να γράφουν τα χορικά τους σε δωρική διάλεκτο;\n11 Μαρτίου, 2021 στις 21:45\nΕγώ θα σου απαντήσω.\nΌταν έχουμε δήμος από το δέμας δεν μπορούμε να έχουμε δαμάω από το δήμος. Δεν γίνεται. Υπάρχει λογική. Η σχέση του «η» με το «α» και το «ε» δεν συσχετίζει το «α» και το «ε». Με άλλα λόγια, όταν ένα «η» προκύπτει από ένα «ε» αυτό το «η» δεν μπορεί να γίνει «α».\n11 Μαρτίου, 2021 στις 21:47\n94, 104, η οικογένεια του είπε οτι κόλλησε πρόσφατα κορωνοϊό, αλλά είχε αναρρώσει. Είχε όμως καρκίνο. Κάποιες εφημερίδες όπως η Ναυτεμπορική έκαναν update μετά την αρχική φήμη.\n11 Μαρτίου, 2021 στις 21:53\nΟκ, εντάξει, ωραία, κουλκουλκούλ θα πω εγώ και θα ρωτήσω: Ποια λέξη χρησιμοποιείτε, ποια σας έρχεται στο μυαλό σαν αντίθετη του «δημιουργώ»;\nΜια χαρά λοιπόν το κλείσαμε, δεν πειράζει, ένα μικρό λαθάκι κάνατε όλοι σας, δεν θέλω συγνώμες είμαι ανώτερος άνθρωπος, η γλώσσα είναι άτιμο πράμα, παραδεχτείτε το απλά να πάμε παρακάτω. 😛\n11 Μαρτίου, 2021 στις 22:08\n> > Στεφανία μου αρέσει πολύ αυτό το όνομα. Προσπάθησε να το διατηρήσεις.\nΌ,τι καλύτερο έχεις δημοσιεύσει όσα χρόνια παρακολουθώ!!!!\n11 Μαρτίου, 2021 στις 22:15\nΚύριε Πέπε (147) αφήστε τα κομπλιμέντα και μπείτε στην ουσία: Ποιός έχει δίκιο, ο κ. Νεσταναίος ή το Liddell-Scott; Είναι ο «δημιουργός» ίδια λέξη με τον «δαμιουργό» (= πόρνη); Και γιατί ο κ. Σαραντάκος τηρεί σιγήν παλαιάς αρσακειάδος, αν και του ζήτησα να παρέμβει και να δώσει λύση;\n11 Μαρτίου, 2021 στις 22:46\nΑρσακειάδος παλαιάς, σιγή – λεν΄! – κόσμον φέρει!\nΜα των συγχρόνων τις πομπές ο κόσμος υποφέρει!\nΠοστάρουνε ασύστολα τα πάντα στο τουίτερ\nΕσχάτη ενημερώνεσαι – αλί! ω! δόλια μήτερ\n11 Μαρτίου, 2021 στις 22:51\n149 Τι ωραίο. Βρεθηκε και ρίμα για το Τουίτερ!\n11 Μαρτίου, 2021 στις 23:09\nΗ απάντηση του ΣΠ (#134), νομίζω είναι αυτή που δίνουν οι περισσότεροι από τους σχολιαστές στην ερώτηση του άρθρου.\nΑλλά, ρε γμτ, ο κ. Μπαμπινιώτης πρέπει να έχει και κάποιους αξιόλογους συνεργάτες. Αυτοί δεν τον προφυλάσσουν από μερικές ‘ακραίες’ θέσεις και απόψεις του, οι οποίες προφανέστατα είναι, αν όχι λανθασμένες, τουλάχιστον μη επαρκώς δικαιολογημένες;\nΜε ένα πρόχειρο ψάξιμο σε εφημερίδες από 1896-1900, βρίσκουμε εκφράσεις όπως:\n– … εν μέσω της συγχύσεως και της ανεμοζάλης την οποία εδημιούργησεν η ανεπάρκεια…\n– … πόσον τραγική θα ήτο η φάρσα … την οποία θα εδημιουργούσε,…\n– … η έκρυθμος κατάστασις, ην ιδίως εδημιούργησαν αι σφαγαί…\n– … Ούτε τας δυσχερείας τας οποίας δημιουργεί δια του συστήματός της.\n– … η πρόληψις έχει δημιουργήσει τόσας απαγορεύσεις…\n– … ο Ιγγλέσης εδημιούργησεν αυτήν την κατηγορίαν. με σκοπόν…\n– … ηθέλησαν μερικοί να δημιουργήσουν ταραχάς… κ.ά.\nΈχουν θετική σημασία/απόχρωση όλες αυτές οι εκφράσεις με το ’’δημιουργώ’’;\nΚαι από την άλλη: Μόνο θετικές ή αρνητικές σημασίες υπάρχουν στη γλώσσα; Δεν υπάρχουν κάποιες ενδιάμεσες/ουδέτερες -κατά σύμβαση κι αυτές…; Δηλ. κατά τον κ. Μπ. δεν πρέπει να αναφερόμαστε σε δημιουργία καταστάσεων, ζητημάτων, αξιώσεων κλπ κλπ.\n11 Μαρτίου, 2021 στις 23:28\nΣυμφωνώ απολύτως με τον Λεώνικο στο #8, και σκέφτηκα αμέσως και τον Δημιουργό των Γνωστικών του #54.\nΤο σημερινό δεν το θεωρώ καν γλωσσικό δίλλημα και μου έκανε μεγάλη έκπληξη. Ποτέ δεν είχε πέσει στην αντίληψή μου ανάλογη θέση. Είναι λες και το σκαρφίστηκε κάποιος για να μας τρολάρει -και να μας δημιουργήσει προβλήματα.\nΥπέρτατη αυθεντία στην ελληνική γλώσσα είναι ο δικός μας Νεσταναίος. Όποιος αναρωτιέται γιατί -και μας πετάει κάτι Λίντελ Σκοτ και λοιπές δευτεράντζες- δεν έχει δει το φως το αληθινό.\nΓια να συνεισφέρω δημιουργικά στις σημερινές μας αναζητήσεις, θα δώσω την πραγματική ετυμολογία της δημιουργίας = Δήμιος + Ουργία!\n11 Μαρτίου, 2021 στις 23:33\n# 54, 97 – Όπως το βλέπω εγώ, σύμφωνα με τον Πλάτωνα, φύση και δημιουργός (τεχνίτης-πλάστης) είναι οντότητες ισότιμες, πάνε χέρι-χέρι. Οι χριστιανοί δεν είχαν παρά να μάθουν τη λαβή στον δεύτερο να βάλει από κάτω την πρώτη 😀. Έτοιμα, σχεδόν, στο πιάτο τα βρήκαν. Η φιλοσοφία του Πλάτωνα είναι η βάση (αρχή) της δυτικής μεταφυσικής και της εφαρμογής της στη μάζα (ό,τι θα απευχόταν ο Πλάτωνας), δηλ. του χριστιανισμού.\n11 Μαρτίου, 2021 στις 23:39\nΜας έφαγε και το Μουσαφίρη ο Κορωνοϊός. Νάχει καλό εκεί που πάει. Μάς άφησε ωραία τραγούδια αλλά αυτό ήταν για μένα το καλύτερό του. Σε στίχους και μουσική.\n11 Μαρτίου, 2021 στις 23:47\n#132, 135, 138: Τι θα γίνει ρε παιδιά, θα μας φάει ο Nestanaios όλες τις γκόμενες σήμερα;\n@144 Κάνετε λάθος. Το ζεύγος -μάω/-μος δίνει τύπους που ξεκινούν από όλα τα γράμματα του ελληνικού αλφαβήτου. Ααμάω-αάμος, βαμάω-βάμος και ούτω καθεξής.\n11 Μαρτίου, 2021 στις 23:49\nΔεν έχω πάθει μετάλλαξη, ούτε αποφάσισα να αλλάξω χρηστώνυμο. Απλώς έκανα μια μ… και δεν ξέρω πώς να την διορθώσω.\nΈκανα χθες έναν λογαριασμό στη WordPress\nχρησιμοποιώντας το προσωπικό μου e-mail με το οποίο σχολιάζω και εδώ. Στη συνέχεια τον διέγραψα. Τώρα όποτε πάω να σχολιάσω με το μέιλ αυτό μου ζητάει να συνδεθώ στον λογαριασμό WordPress γιατί το μέιλ χρησιμοποιείται λέει από αυτόν τον λογαριασμό. Όταν βάζω τον κωδικό για να συνδεθώ μου βγάζει ότι ο λογαριασμός έχει διαγραφεί (λογικό)\nΑδιέξοδο… Ούτε σαν Wordpess μπορώ να σχολιάσω γιατί δεν έχω πλέον λογαριασμό, ούτε ως Alexis χρησιμοποιώντας το μέιλ μου. Έτσι αναγκάστηκα και έκανα δύο σχόλια χρησιμοποιώντας τον λογαριασμό Google.\nΑν κάποιος μπορεί να βοηθήσει, ας μου πει τι να κάνω…\n@ 151 ΜΙΚ_ΙΟΣ\nΝομίζω θα υπήρχαν πολλοί ρεβιζόρηδες που θα αισθάνονταν υποχρέωση να τις διορθώσουν αυτές τις εκδοχές… 🙂\n11 Μαρτίου, 2021 στις 23:50\n157 Μπορεί κανείς να λύσει το πρόβλημα που έχει… δημιουργηθεί στον Αλέξη;\n12 Μαρτίου, 2021 στις 00:08\nΔοκίμασε να ξανανοίξεις λογαριασμό με άλλο κωδικό.\n12 Μαρτίου, 2021 στις 00:32\n151 >> ο κ. Μπαμπινιώτης πρέπει να έχει και κάποιους αξιόλογους συνεργάτες\nΈχω την εντύπωση πως ο Μπ. δεν έχει συνεργάτες αλλά υποτακτικούς και λιβανιστές που έτσι κι αλλιως δουλεύουν στην αφάνεια και δεν προβλέπεται να βγουν μπροστά για να επιχειρηματολογήσουν υπέρ κάποιων απόψεων του αρχηγού τρώγοντας τη μπόρα. Η δε δημόσια παρουσία του Μπ. εξαντλείται απ’ όσο ξέρω (σιγά μην τον παρακολουθώ κιόλας) στην εκπομπή της μπολσεβίκας Φλέσσα (πληρωνόταν από την ΕΡΤ, την Πράβντα του Σύριζα) και σε κάνα από καθέδρας άρθρο σε καθεστωτικές φυλλάδες. Δεν υπάρχει επιστημονικός διάλογος στον κόσμο των ισχυρών, δεν χρειάζεται άλλωστε.\n157: Δοκίμασες να σβήσεις cookies;\n12 Μαρτίου, 2021 στις 01:25\nΔημιουργοί ρεπορτάζ στο σκάι\nΜπράβο στα παιδιά του @LubenMag!\n(ΣΤΟ ΤΕΛΟΣ ΤΟ ΚΑΛΥΤΕΡΟ- θέλει ήχο) pic.twitter.com/nPc6CHoAdP\n— Κapoios Αllos 🌐 (@Kapoiosmpla) March 11, 2021\n12 Μαρτίου, 2021 στις 01:51\nΗ σκέψη ότι το εμβόλιο που θα κάνω αύριο πουρνό – πουρνό\n(το μοναδικό μετά τα χρόνια της αθωότητας) , μπορεί να έχει παρενέργειες, μου δημιουργεί αναστάτωση.\nΟι προσφιλείς και γνωστές που εμβολιάστηκαν – έκρυβαν χρόνια – εγγυώνται ότι η δική μου αναισθησία θα θριαμβεύσει , αλλά…\nΕμβόλιο αστράτο κι εγώ – μα το Δία!\nΚυρία θα πάω, δεν κάνω χαλάστρα\nΜπροστά στο καθήκον θα στέκω σα γλάστρα\nΗ μάσκα μου πάει και κρύβει τα χρόνια\n(Σαν πέφτει μου λένε : «ωρέ, σαν τα χιόνια»!)\nΠροβάρω φανέλες « Εμείς δε μασάμε»\nΦορώ ελβιέλες – να τρέχω θυμάμαι…\nΧμμμ! Κάλυψα το θεωρητικό μέρος… περί του πρακτέου όμως…\nΛυκόπουλα φίλοι. τελειώσαν τ’ αστεία!\nΒελόνες φοβάμαι, παθαίνω ναυτία\nΑντέχω τον πόνο, μα όχι ενέσεις\nΔε θέλω συμπόνοια, σφιχτά να με δέσεις!\nΘα κλείσω τα μάτια, θα σφίξω τα χέρια\nΚαθώς στο ντεντίστ που κρατάει νυστέρια\nΡεζίλι θα γίνω αν λέω στιχάκια\nΚουλτούρα δεν έχουν μικρά γιατρουδάκια\nΕς αύριον παίδες με νέα σπουδαία\nΘα στέκω αγγούρι, κομψή και γενναία!\nΣαν έρθει η ώρα μπορεί να δειλιάσω\nΝα πω «δε βαριέσαι! Να φύγω μπορώ!»\nΜα έχω ευθύνη – βεβαίωση δίνει,\nΕλεύθερη πλέον θα κυκλοφορώ – λέμε τώρα!\nΘα πάω, θα νικήσω – αρκεί να ξυπνήσω!\nΚι ας είμαι η μόνη\nπου τρέμει γιατρό – ω! ω! ω!\n12 Μαρτίου, 2021 στις 02:03\nόταν ήρθα από το χωριό μου στην πόλη σε παιδική ηλικία μου φάνηκε πολύ πρωτευουσιάνικο το π.χ. υπερβολικά κοντός. Η υπερβολή είναι για κάτι μεγαλύτερο όχι για κάτι μικρότερο. Το ίδιο και το αφόρητα όμορφος, απελπιστικά καλό. Κάπως έτσι μου ακούγεται και ο δημιουργός προβλημάτων. Αντανακλαστικό.\n12 Μαρτίου, 2021 στις 02:06\nΚαλό μπόλι. Εμείς τα λυκόπουλα ακόμα περιμένουμε.\n12 Μαρτίου, 2021 στις 02:09\n12 Μαρτίου, 2021 στις 02:11\nΜαρία, για σένα\n(ακόμα σου χρωστάω μια Μιμή ή Τιτίνα!)\n12 Μαρτίου, 2021 στις 02:19\nΛουκρητία μου γενναία\nπες μας την αλήθεια εδώ:\nΠώς εσύ, που είσαι νέα,\nπας για τσίμπημα καλό;\nΜάλλον διαθέτεις μέσο,\nδόντι σε πολιτικό…\nΚι εγώ μπουμπουκάκι είμαι\nμα για εμβόλιο αργώ!\nΤο εμβόλιο είναι φίνο,\nκαι βοηθά την ποίηση.\nΆκου τον σοφό εμένα.\n[Θεέ μου… πόση οίηση!]\n12 Μαρτίου, 2021 στις 02:35\nΦλίτ ατε ποτέ δεν είπα ότι είμαι νεαρά!\nμάλλον τότε μ’ αγνοούσες! είμαι μια παλιοσειρά!\nΜέσο μόνο για κοπάνες απ΄το κατηχητικό\nΌταν ήμουν 15 μ’ αγαπούσε ένα φρικιό.\nΉταν γιος του θεολόγου που μας μάθαινε σωστά\nΝα σεβόμαστε τα θεία, και σκερτσάκια λιγοστά.\nΈσβηνε τις απουσίες που μου έβαζε ο μπαμπάς\nΚι ο σεβάσμιος απορούσε, του ερχότανε ταμπλάς.\nΠώς μπορεί μια κορασίδα που δεν πάτησε ποτέ\nΝάχει τόσες παρουσίες αν δεν κάνει ούτε σεφτέ?\n12 Μαρτίου, 2021 στις 02:42\nΔεν σε ηγνόουν*, Λουκρητία,\nμα σε βλέπω πάντα νια.\nδεν γερνάει η ροκιά!\n[*: Πσσσς! Το έγραψα το άτομο!]\n12 Μαρτίου, 2021 στις 03:10\n171. Aγάπη διαχρονική https://youtu.be/VUI-ELCdjxo μαζί κι ελπίδα\nφευγάτη https://youtu.be/4sfhvxTZ0wo εντελώς λέμε!\nκρατάμε επιφυλάξεις https://youtu.be/rxSTECKFZ4U πάντα…\nκαι στην τελική…\n(όχι αντιπροσωπευτικά για το είδος, αλλά για τη διάθεσή μου αυτή τη στιγμή!)\n12 Μαρτίου, 2021 στις 03:30\n12 Μαρτίου, 2021 στις 03:32\nΕίχα βρει αυτό για σένα – ισπανικό πρωτότυπο και αγγλική βερσιόν, αν σ΄ενδιαφέρει.\nΕίναι τόσο μελωδικό , πώς να το μεταφράσεις!\nCésar Vallejo https://fundacionbbva.pe/wp-content/uploads/2016/04/libro_000015.pdf σελ. 128\nή εδώ αν προτιμάς https://www.poemas-del-alma.com/cesar-vallejo.htm\nμε αρκετούς άλλους ποιητές\n165. Το «δημιουργώ » με κάτι αρνητικό βγαίνει σε μένα εξίσου αυθόρμητα, αλλά αυτό που γράφετε σκεφτόμουν κάθε φορά που μια γνωστή Γαλλίδα (σπαστική, αλλά δεν είναι αυτό το θέμα) έλεγε για κάτι πολύ καλό :\n«c’ est vâchement bien!”\n12 Μαρτίου, 2021 στις 06:39\n12 Μαρτίου, 2021 στις 07:37\nΛεώνικος εμβολιάsτηκε, Λου εμβολιάζεται, τι μένει ; η σειρά του Λάμπρου !!!\n12 Μαρτίου, 2021 στις 07:42\n12 Μαρτίου, 2021 στις 07:48\nΜΑΡΜΑΓΚΑ πρωϊνιάτικη ρε γμτ$%@&. Είπα 1-2 «κακιές λέξεις» στο χθεσινό νήμα και μ΄ έπιασε.\nΝίκο, ξελευθερία please 🙂 🙂\n12 Μαρτίου, 2021 στις 08:43\nΤο δημιουργεί προβλήματα υπονοεί πως κατασκευαζει αυτά τα προβλήματα, όπως και το ορθωνει εμπόδια δεν τα παραθέτει απλώς δηλαδή. Απ τις γνωστές εμμονικες αστοχίες Μπαμπινιωτη η άρνηση του δημιουργεί προβλημα; Ίσως όχι ακριβώς. Δεν δημιουργείται το προβλημα μας λέει, κάτι άλλο δημιουργείται που προκαλεί\nπροβλήματα η αποτελεί προβλημα. Σχολαστικισμος μάλλον σαν το τελικό ν. Περι επιτηδευμένης γραφής πρόκειται.\n12 Μαρτίου, 2021 στις 08:46\n12 Μαρτίου, 2021 στις 08:50\n12 Μαρτίου, 2021 στις 08:54\n164 Λουκριτία, μα τι νυχτιάτικη έμπνευση κι αυτή. Μπράβο σου !!!\n12 Μαρτίου, 2021 στις 09:15\n164: Καλή εξέλιξη Λου, όλα καλά θα πάνε. Άντε, να πάρει θάρρος και ο Λάμπρος (176 👍😂).\nΕμάς δεν μας δίνουν, προς το παρόν🙄 (καλό φθινόπωρο…, μπας και γλυτώσουν καμιά σύνταξη😟, που να τα βρουν τα εμβόλια, ούτε σε καμιά λίστα με «περισσεύματα» δεν μας έχουν γράψει, τα καταναλώνουν οι ίδιοι.).\n12 Μαρτίου, 2021 στις 09:28\n183 >> Εμάς δεν μας δίνουν…τα καταναλώνουν οι ίδιοι\nΆσε την κλαψούρα και πες ότι θέλεις να καταρρεύσει το Κράτος για μικροκομματικά οφέλη. Δλδ τι θες, να κορονιαστούν οι άνθρωποι για να τη γλυτάρεις εσύ? Την πάρτη μας μόνο και να ψοφήσουν οι άλλοι, ε? Και στην τελική, πού να τα βρούν τα εμβόλια, να τα γεννήσουν? Αλλά, αυτοί είστε.\n12 Μαρτίου, 2021 στις 09:42\nΛαϊκισταί, Χτήνε μου, τριγυριζόμεθα από λαϊκισταί!\n12 Μαρτίου, 2021 στις 09:44\n154@ Θυμάμαι τον ίδιο τον Τάκη Μουσαφίρη να εξηγεί ένα τραγούδι του, που ερμήνευε ο Μητροπάνος. Τότε ήμουν 18 χρόνων και ήταν η εκπομπή νομίζω Καλλιτεχνικό καφενείο. Ήταν το τραγούδι «κάνε κάτι λοιπόν να χάσω το τρένο».\nτα μάτια σου κλείσε δεν θέλω να δείς ότι κλαίω\nΓιατί είναι μοιραίο να φύγω, σε λίγο, σε λίγο, σε λίγο\n(ήμουν σε μια σχέση απόστασης τότενες και είχαμε χτίσει τα άτιμα τα τρένα και κάπως με άγγιζε το τραγούδι αυτό)\nΣτην φλυαρία των συνδαιτημόνων, ο Τάκης Μουσαφίρης είπε: «Κάνε κάτι λοιπόν να χάσω το τρένο: Δηλαδή πες πως μ’ αγαπάς και δεν πάω πουθενά!»\n12 Μαρτίου, 2021 στις 09:53\nΓια τις μέρες που ζούμε, φυσικά δεν μου έρχεται άλλη μουσική να τις ντύσει από τούτην εδώ:\n12 Μαρτίου, 2021 στις 09:56\n185 Ναι, και θέλω να καταγγείλω την ιδιότυπη ασυλία που απολαμβάνουν οι διάφοροι Ιατρού από τον Νικοκύρη.\nΑλλά, αυτοί είναι.\n12 Μαρτίου, 2021 στις 09:57\n# 184 – Αναρχία και ταραχές θέλουν. Να μείνουμε ακέφαλοι. Να ξεμείνουμε από στρατηγούς και ηγέτες εν μέσω πολέμου. Γίνονται αυτά ρε; Ντροπή! Η Λινού το είπε το σωστό άσχετα που είναι Σύριζα και θεούσα. Άιντε μπράβο.\n12 Μαρτίου, 2021 στις 10:10\n189# Λοιπόν, φτάνουν τα λόγια. Να καθαρίσουμε το σπίτι μας πρώτα. Μαζεύουμε υπογραφές για το #188. Να αποβληθεί πάραυτα ο Ιατρού από το ιστολόγιο, αλλιώς κατεβαίνουμε σε επ’ αόριστον σχολιαστική απεργία.\n12 Μαρτίου, 2021 στις 10:36\n# 190 – Κάνουμε απεργίες εμείς, ρε; Τι είμαστε αναρχοάπλυτοι κουμουνιστές; Και σιγά μην κάνουμε και απεργία πείνας.\n12 Μαρτίου, 2021 στις 10:47\nΕ τότε να ζήσετε με τον Ιατρού και να τον χαίρεστε. Εγώ φεύγω. Πάω στο άλλο νήμα.\n12 Μαρτίου, 2021 στις 10:59\nΤι κάνεις; Μας εκβιάζεις;\n12 Μαρτίου, 2021 στις 11:04\n«Ες αύριον παίδες με νέα σπουδαία\nΚαι αμέσως εισαγωγή για το επόμενο άρθρο.\n12 Μαρτίου, 2021 στις 11:30\n193 Ναι 🙂\n12 Μαρτίου, 2021 στις 11:40\nΑπαπαπα…. χάλια γίναμαι! Λαϊκιστές, εκβιαστές! Που βαδίζει αυτό το νήμα…..🤗\n12 Μαρτίου, 2021 στις 11:58\nΛου χαρά παρενέργεια είναι ειχα εμβόλιο έκανα μια δεν εγώ το και το καμμία.\n12 Μαρτίου, 2021 στις 12:03\n12 Μαρτίου, 2021 στις 12:39\nΕγώ αν δεν έρθει το Τζόνσον και Τζόνσον ( τους εμπιστεύομαι από το μπέιμπυ πάουντερ που αποσύρθηκε σαν επικίνδυνο) δεν κάνω εμβόλιο! Να ξέρουμε τι βάζουμε στο ιχώρ μας !\n12 Μαρτίου, 2021 στις 12:53\nΟ Μητσοτάκης στην ομιλία του στη Βουλή κατηγόρησε τα σόσιαλ μίντια ότι «δημιουργούν στεγανα» όπου ακούγεται μόνο μία άποψη.\nΝα το μάθει ο Μπαμπινιώτης να του τραβήξει το αυτί.\nΝεσταναίε (144), δυοῖν θἄτερον: ή η λέξη «δὴμος» είχε εξαρχής Η, είτε είχε αρχικά Α μακρό, το οποίο τράπηκε σε Η. Ο δωρικός τύπος δᾶμος, που και ο ίδιος μαρτυρείται και στα παράγωγα / σύνθετα δᾱμογέρων, δᾱμόσιος, στο γνωστότατο Αρχίδαμος και στο «δαμιουργός=πόρνη» του Ησυχίου ανευρίσκεται, μας δείχνει ότι η αρχική μορφή είχε ᾱ — άρα μάλλον είναι ετυμολογικά άσχετη με το «δέμας».\n12 Μαρτίου, 2021 στις 12:55\n200# Μισές δουλειές. Να βάλει και τον Υπονόμου να μας το πει από τηλοψίας να το εμπεδώσουμε.\n12 Μαρτίου, 2021 στις 12:57\nΑυτό σε πείραξε; Εδώ έχει αναρχοκομμουνιστάς. 🙂\n12 Μαρτίου, 2021 στις 14:18\nΆντε γιατί τό ‘χετε παραχέσει δω πέρα\n12 Μαρτίου, 2021 στις 14:33\n204 Τι μου τα λες εμένα? Στον καθρέφτη σας να τα πείτε εσείς που τους ψηφίζετε.\n12 Μαρτίου, 2021 στις 14:51\n204: από την ταράτσα επιτρέπεται; 😟\n200: Από τις πλέον χλωμές ομιλίες/εμφανίσεις του ΠΘ.\nΜ΄ εκείνο το …«ξέρατε τι καφέ πίνει ο 29χρονος που ξυλοκοπήθηκε στη Νέα Σμύρνη και 1,5 χρόνο είχατε πλήρη άγνοια για τον Λιγνάδη».. που του είπε ο Α.Τ. ξεμπροστιάστηκε με την επί ημερών του επανασύσταση του φακελώματος παλιάς κοπής, χαρακτηριστικό των κυβερνήσεων της δεξιάς πριν την μεταπολίτευση.\n184 και λοιπά σχετικά: Ξεσαλώσες ρε Χτήνος, ε; 😂😂\n12 Μαρτίου, 2021 στις 15:12\nΑξιότιμε Κύριε Ιατρού:\nΣχετικά με τα 184 κλπ που αναφέρετε, μόλις τώρα υπέπεσαν εις την αντίληψίν μου. Δηλώνω σοκαρισμένος και εξοργισμένος από την εξόφθαλμη παρέμβαση (χυδαϊστί χακάρισμα) του λογαριασμού μου και αποφασισμένος να κινηθώ με το Επιτελείο μου κατά των υπευθύνων για τα χυδαία αυτά σχόλια. Οι ποταποί θα λάβουν το μάθημα που τους χρειάζεται και που τους αξίζει. Έχουσι γνώσιν οι φύλακες. Τα καρκινοειδή μαλακόστρακα θα βαδίσουν επί των ανθράκων.\nΕίναι νομίζω περιττό να δηλώσω εδώ την εκτίμηση και τον σεβασμό που τρέφω για το σεπτό Σας πρόσωπο.\nΣΔΧ (The real Trump)\n12 Μαρτίου, 2021 στις 15:14\nΑλλάζω θέμα: το βρήκε!!\nΥπάρχουν ιδιωτικοί ή υπάλληλοι άοπλοι και ιδιωτικοί ένοπλοι φύλακες (οι δεύτεροι ειναι γνωστοί ως guardie giurate). Ο κανονισμός για τη δράση τους, όπου έχει κερδίσει το σχετικό διαγωνισμό η εταιρεία του αφεντικού τους, προβλέπει χρήση όλπου *μόνον* για αυτοάμυνα και δικαίωμα ακινητοποίησης πολίτη *μόνον* σε περίπτωση αυτόφωρου αδικήματος του οποίου ο χαρακτήρας θα ελεγχθεί στη συνέχεια. Σε οποιαδήποτε άλλη περίπτωση το μόνο που είναι επιφορτισμένοι να κάνουν είναι να ειδοποιήσουν την αστυνομία. Δεν έχουν δικαίωμα να ακουμπήσουν πολίτη πολύ περισσότερο να τον ακινητοποιήσουν. Τα καθήκοντά τους στην πράξη ειναι όπως και των υπόλοιπων φυλάκων, ελέγχουν τις εγκαταστάσεις, ειδοποιούν για παράνομο παρκάρισμα και κάποιοι χαφιεδίζουν φοιτητές. Οι περισσότεροι είναι φοβισμένοι με στολή, ειδικά τα βράδια. Τα όπλα τους, δε, είναι καλά δεμένα και ασφαλισμένα πάνω τους λ.χ. για να μην τους τα σουφρώσει κάνα ιταλο-αϊτοκλεφτρόνι εκεί που πάνε στο μπαρ στην πολυκοσμία να πιουν τον καφέ τους και μετά βρουν τον μπελά τους.\nΣόρρυ Χτήνος, για τη διακοπή. Συνέχισε να τα ρίχνεις στους άπλυτους συριζομπαχαλάκηδες. Δεν μπορούσα να βλέπω χοντρομαλακίες χωρίς να σχολιάσω.\n12 Μαρτίου, 2021 στις 15:25\n206: Είπε πολλά άξια σχολιασμού ο πρωθυπουργός. Αυτό που με σόκαρε, ειλικρινά, ήταν η εξίσωση των διαδηλώσεων με τις ευρωπαϊκές διαδηλώσεις εναντίον των υγειονομικών μέτρων. Αυτό βέβαια δεν θα το διαβάσετε στις δημοσιογραφικές περιλήψεις της ομιλίας. Εκεί μένουν στην αβανταδόρικη ατάκα «Γνωρίζετε ένα κόμμα αξιωματικής αντιπολίτευσης στην Ευρώπη που να στηρίζει ανοιχτά δημόσιες συγκεντρώσεις αναλαμβάνοντας το ρίσκο διασποράς του ιού;» και, πολύ βολικά, δεν περιγράφουν τη συνέχεια, όπου συνεχίζει λέγοντας ότι διαδηλώσεις κατά των μέτρων κάνουν μόνο οι ακροδεξιοί και οι ψεκασμένοι.\n12 Μαρτίου, 2021 στις 15:42\nΚε ΣουΔουΧου οι κάβουρες είναι καρκινοειδή οστρακόδερμα και ουχί μαλακόστρακα, κοιμάται το επιτελείο σας και σας εκθέτει! Συνέλθετε πριν σβήσουν τ αναμμένα κάρβουνα !\n12 Μαρτίου, 2021 στις 15:49\nΔυστυχώς Μας ηπάτησε η Βίκη κ. Τζιπόιντ, αναγνωρίζωμεν το σφάλμα Μας.\n12 Μαρτίου, 2021 στις 15:53\nHere's the Greek PM, laughing after he half-heartedly apologises to victims of police violence. He literally starts laughing.\n— ʏɪᴀɴɴɪs ʙᴀʙᴏᴜʟɪᴀs (@YiannisBab) March 12, 2021\n12 Μαρτίου, 2021 στις 15:58\n# 212 – Ω ρέ τι καρικατούρας είναι τούτος για πρωθυπουργός;! Απερίγραπτος.\n12 Μαρτίου, 2021 στις 15:59\nΔεν σου πάει καρδιά ούτε να τον φτύσεις.\n12 Μαρτίου, 2021 στις 16:14\nΠροσπάθησε λοιπόν να φανταστείς το χάλι των ψηφοφόρων του.\n12 Μαρτίου, 2021 στις 16:20\n12 Μαρτίου, 2021 στις 17:12\nΜπράβο στους κυρ Παντελήδες που ψήφισαν ΝΔ για να εκδικηθούν την κοινωνία.\n12 Μαρτίου, 2021 στις 17:13\nΜε ψέματα απ’ ότι βλέπω.\nΗ μελέτη του Hubold που μας κουνούσε στην μούρη ο @PrimeministerGR στην πραγματικότητα αφορά την διασπορά απο αρνητές:\n"Large gatherings do not automatically contribute to an increase of COVID-19 cases, as shown by Dave et al. (2020)"\nfb, Adam Giannikoshttps://t.co/JQKcx9xTM1 pic.twitter.com/Y1B66ye4Xh\n— Insp Rebus (@InspRebus) March 12, 2021\n12 Μαρτίου, 2021 στις 17:28\nΝα μην εμπιστευόμαστε όσα διαβάζουμε στα social media είπε ο Μητσοτάκης. Καλά κάνω εγώ κι εμπιστεύομαι μόνο Οικονόμου και Πορτοσάλτε. Να, π.χ. σήμερα είπαν στον Σκάει ότι είναι Παρασκευή. Γι αυτούς που νομίζουν πως τα ΜΜΑ λένε μόνο ψέματα…\n12 Μαρτίου, 2021 στις 18:10\nΤρεντάρει απο χτες #boycotGreekMedia και τον πόνεσε.\n12 Μαρτίου, 2021 στις 18:23\nΗ Αμερική διδάσκει «σοσιαλισμό», η Ελλάδα δέρνει\n12 Μαρτίου, 2021 στις 18:25\nΣε λίγο θα μας πούνε να βγαίνουμε στα μπαλκόνια να χειροκροτάμε την αστυνομία.\n12 Μαρτίου, 2021 στις 18:50\n212: Αυτό δεν με σόκαρε, δεν είναι κάτι καινούριο, είναι το ύφος του ηθοποιού που παρασύρεται «δείτε τι ωραία που τα λέω ο άτιμος» και βγαίνει κατά λάθος από τον ρόλο.\n218: Όχι, αυτό δεν είναι το ίδιο με αυτό που λέω. Άλλο είναι να λες ότι οι διαδηλώσεις ευνοούν την υπερμετάδοση (ασχέτως του πόσο ισχύει) κι άλλο να λες ότι οι διαδηλώσεις των τελευταίων εβδομάδων είναι διαδηλώσεις για τα υγειονομικά μέτρα.\n12 Μαρτίου, 2021 στις 18:55\n222: Πρόσεξε μόνο μη θεωρηθεί ειρωνικό το χειροκρότημά σου: https://twitter.com/ThePressProject/status/1370416213382291470?s=20\n12 Μαρτίου, 2021 στις 19:13\nΣτην πρωτολογία του και άρα διά χειρός λογογράφου;\nΑυτό είναι σαν το άλλο ψέμα που διάβασα οτι είπε, πως οι βουλευτές του συριζα πήγαν να συμπαρασταθούν τους φοιτητές που κατέλαβαν την πρυτανεία του ΑΠΘ, για να συμπαρασταθούν στον Κουφοντίνα! Λαμπρά ταιριάζουν όλα.\n12 Μαρτίου, 2021 στις 19:19\n225: Ναι. 21:05 και εξής.\nΓι’ αυτό το τόνισα, γιατί δεν το βλέπω πουθενά στις χτενισμένες περιλήψεις. Ήταν ανέντιμο σε σημείο πετάγματος της μπάλας έξω από το γήπεδο.\n12 Μαρτίου, 2021 στις 20:01\nΠρέπει να υπάρχει διάκριση των στοιχείων. Τα μακρά (η,α και ω) δεν είναι στοιχεία. Αυτά είναι ένα σύμπλεγμα στοιχείων. Το «δαμας» με το «δα» μακρό, από ποια στοιχεία προκύπτει; Πρέπει να ξέρουμε για να μπορέσουμε να προχωρήσουμε στην ετυμολόγηση της λέξεως. Ποιό είναι το θέμα; Από την λέξη «δαμιουργος» συμπεραίνω ότι το θέμα είναι «δαμ» αλλά από που προκύπτει η επέκταση του α για να λέμε ότι το «α» είναι μακρό;\nΤο «δημιουργός» έχει σχέση με το «δέμας» αλλά δεν είναι από το δέμας. Το «δέμας έχει θέμα το «δεματ». Τα ονόματα στην ελληνική γίνονται από συλλαβές και οι συλλαβές από στοιχεία. Το ίδιο ισχύει και εδώ. Από πού προκύπτει η επέκταση του «η» για να έχουμε την συλλαβή «δη»; Η απάντηση είναι από πουθενά και έχει καθιερωθεί καταχρηστικώς. Τα μακρά ενέχουν μια δύναμη και δύο χρόνους. Το μακρό ε(η) ενέχει την δύναμη του «ε» και τον χρόνο του «ε» και άλλον ένα χρόνο ενός εκθλιβομένου στοιχείου. Το ίδιο συμβαίνει και με τα άλλα δύο. Το «α» την δύναμη του «α» και το «ω» την δύναμη του «ο».\nΤώρα, ποιά είναι η διαφορά μεταξύ των δυο συλλαβών (δαμ και δεμ) και τις καθιστά διαφορετικές; Η διαφορά είναι η ίδια που υπάρχει μεταξύ των δύο στοιχείων «α» και «ε».\nΘα το συντομεύσω.\nΔέμος είναι ο Δήμος οι πολίτες.\nΔάμος είναι ο Δήμος τα κτήρια.\nΚαι για τον λόγο αυτό οι δύο λέξεις είναι διαφορετικές.\nΤώρα το «δαμιουργός = πόρνη» πιστεύω ότι προκύπτει επειδή μερικές διάλεκτοι πρόφεραν το «γα» ως «δα». Ή ίσως επειδή θεωρούσαν το επάγγελμα πολύ επικερδές με αποτέλεσμα να επιφέρει πολλά κτήρια στις «πόρνες».\n12 Μαρτίου, 2021 στις 20:09\nΚύριε Νεσταναίε (227), σάς αγαπώ, σάς εκτιμώ, αλλά πάει πολύ να βγάζετε σκάρτο το Liddell-Scott. Ίδια λέξη είναι το «δημιουργός» και το «δαμιουργός». Μήν εκτίθεσθε στα μάτια των αναγνωστών που πιστεύουν σ’ εσάς. Θα το εκμεταλλευτούν οι αντίπαλοί μας, που προσπαθούν να βρούν ευκαιρία για να γελοιοποιήσουν την υπερτρισχιλιετή Ελληνική Γλώσσα. Θα σάς βγάλουν γραφικό, δεν το καταλαβαίνετε;\n12 Μαρτίου, 2021 στις 20:14\n(Μία στις τόσες φτιάχνει και καμιά γ/γραφία ισορροπημένη 😄)\nΚαι μη χειρότερα! Έχει πέσει γραμμή οτι όσοι διαδηλώνουν αυτές τις μέρες είναι αρνητές μάσκας; Ο Βλαστάρης του της γράφει αυτές τις μαλακίες;\n12 Μαρτίου, 2021 στις 20:21\n220: Ναι, ναι, και μαύρο φόντο 🙄\nΣτο μεταξύ τα καλέσματα για συγκεντρώσεις με το σύνθημα «Πονάω, ως εδώ!» σε πλατείες της χώρας το Σάββατο και την Κυριακή συνεχίζεται. Εϋχομαι να τηρηθούν τα υγειονομικά μέτρα και να μην υπάρξουν επεισόδια από καμία πλευρά και με αυξημένη προσοχή για προβοκάτσιες κλπ.\nΜερικές που πήρε το μάτι μου, σίγουρα θα υπάρξουν/υπάρχουν κι άλλες:\nΑγία Παρασκευή: 13:00, Κεντρική Πλατεία Αγ. Παρασκευής\nΕξάρχεια: 13:30, Πλατεία Εξαρχείων\nΑμπελόκηποι, Πανόρμου 13:00 Πλ. Πανόρμου\nΊλιον, Αγ. Ανάργυροι, Καματερό 12:00 Πλ. Αγ. Αναργύρων\nΝέα Ιωνία 12:00 Πλ. Σημηριώτη\nΠάτρα: Πλ. Γεωργίου 12:00\nΤρίκαλα: Πλ. Ρήγα Φεραίου 12:00\nΚέρκυρα: Άνω Πλατεία\nΚαρλόβασι 12:00 Πλ. Καρλοβασίου\nΘεσσαλονίκη 12:00 Λ Πύργος\nΝεάπολη Θεσ/νίκης 12:30 Πλ. Ειρήνης\nΔράμα 13:00 Πλ. Ελευθερίας\nΙεράπετρα: Κεντρική Πλ. 11:30\nΑγ. Νικόλας: Πλ. 11:30\nΡέθυμνο 12:00 Πλ. Δημαρχείο\nΣητεία 11:30 Πλ. Σητείας\nΓλυφάδα-Αργυρούπολη: 12:00, Πλατεία Σούρμενων\nΚυψέλη-Γκύζη: 12:00, Πλατεία Πρωτομαγιάς\nΠατήσια: 11:30, Σταθμός ΗΣΑΠ Άνω Πατησίων (Αγ. Βαρβάρα)\nΧαλάνδρι: 13:00 Πλ.\nΝέα Σμύρνη: 12:00 Πλ.\nΚολωνός, Σεπόλια, Ακαδημία Πλάτωνος 12:00 Πάρκο Ακαδημίας Πλάτωνος\nΠάρος: 12:30 Κεντρική Πλ. Παροικίας\nΙεράπετρα: Σάββατο 13/03 Κεντρική Πλ. 11:30\nΑγ. Νικόλας: Σάββατο 13/03 Πλ. 11:30\nΧανιά: 12:00 πλ. Αγοράς\n12 Μαρτίου, 2021 στις 20:30\nΠλάνα από τις διαδηλώσεις δείχνουνε τα κωλοχανεία τους? Ή, εκτός από τον ήχο, πειράζουνε και την εικόνα για να φαίνεται ο κόσμος χωρίς μάσκες?\nΜε απελπίζει το να σκέφτομαι την απροσμέτρητη γιδοσύνη των ψηφοφόρων τους (σιγά μην παρακολουθούνε και ομιλίες στη βουλή. Έχουνε τον υπονόμου και τον πορδό να τους τα κάνουνε λιανά).\n12 Μαρτίου, 2021 στις 20:31\n230: Ο Βλαστάρης είναι λογογράφος του; Όταν είμασταν μικροί, στα Πατήσια, ήταν ΚΚΕ 🙂\nΆ ρε Γιάννη 😦\n12 Μαρτίου, 2021 στις 20:44\nΠοτέ δεν φανταζόμουν οτι θα λινκάρω Παπαχλιμίντζουρα. https://www.parapolitika.gr/stories/article/1027309/giannis-vlastaris-apo-tin-panspoudastiki-kai-tin-kuriakatiki-eleutherotupia-logografos-tou-kuriakou-mitsotaki/\n12 Μαρτίου, 2021 στις 20:54\nΤο στοιχείο «α» είναι τα σώματα, χωρίς ψυχή.\nΤο στοιχείο «ε» είναι η κίνηση, η ψυχή, και ψυχή είναι το αίτιον της κινήσεως των σωμάτων.\nΤο στοιχείο «ρ» είναι χρονικό, αναφέρεται στον χρόνο.\n«ΑΕΡ» είναι η κίνηση των σωμάτων για ένα χρονικό διάστημα. Η ευθεία είναι «ΑΕΡ – ς» και φεύγει το «ς» και εκτείνεται το «ε» σε «η» για να έχουμε αήρ – , αέρ – ος, αέρ – ι, αέρ – α.\nΗ ελληνική γλώσσα έχει ψυχή και δεν ισοπεδώνει τα στοιχεία, όπως κάνουν άλλες γλώσσες.\n12 Μαρτίου, 2021 στις 21:03\nΕ, ποιον θα προσλάμβανε για λογογράφο, κανέναν μαλακοπίτουρα μυκονοϊκό δαπίτη;\nΔιότι δεν είναι απαραίτητο προσόν μόνον να είναι ο άλλος κωλοπαιδαράς αλλά και να του κόβει, έστω στοιχειωδώς.\n12 Μαρτίου, 2021 στις 21:07\nΜα μπορείτε να φανταστείτε ως λογογράφο του Πρωθυπουργού τον Κούλη;!😂\n12 Μαρτίου, 2021 στις 21:24\n237 Τον Κικίλια, μια χαρά 😂\n12 Μαρτίου, 2021 στις 21:27\nΜόνος του ρωτάει μόνος του απαντάει ο Χρυσοχοΐδης για την αστυνομική βία https://www.efsyn.gr/politiki/kybernisi/285413_monos-toy-rotaei-monos-toy-apantaei-o-hrysohoidis-gia-tin-astynomiki-bia\n12 Μαρτίου, 2021 στις 22:27\n239: Ε, σε λίγο θα βγουν τα σχετικά μιμίδια με καμιά «προφητεία γέροντα» του στυλ «θα είναι καταγγελία, αλλά δεν θα υπάρχει γεγονός» κλπ.\n12 Μαρτίου, 2021 στις 22:40\nΚαλησπέρα, και εγώ δημιουργώ πρόβλημα χωρίς καμιά τύψη γλωσσική😊\nΝα συνεισφέρω όμως στο όργιο βίας γιατί, όπως διαβάζω, δεν χρειάζεται πια να πηγαίνουμε σε διαδηλώσεις για να τρώμε ξύλο, μας δέρνουν και μας συλλαμβάνουν μες στο σπίτι μας:\nΥΓ: Η Λου εμβολιάστηκε; Όλα καλά;\n12 Μαρτίου, 2021 στις 22:44\n233-234 Όχι απλώς ήταν στο ΚΚΕ αλλά ήταν από τους επικεφαλής της Πανσπουδαστικής στη Νομική (στο Πολιτικό νομίζω)\n12 Μαρτίου, 2021 στις 23:16\n# 242 – E, είναι ικανός. Να η Αριστεία. 🤮\n12 Μαρτίου, 2021 στις 23:28\nΜέχρι πότε ήταν στο ΚΚΕ; Το ’10 πήρε φύσημα απ’ την Ελευθεροτυπία, γιατί έκανε παιχνίδι με Ντόρα.\nΟ διαμεσολαβητής της ΕΛΑΣ στο ΑΠΘ pic.twitter.com/mzcqs8604x\n— alter thess (@alterthess) March 12, 2021\nΕδώ το σχετικό ρεπορτάζ https://alterthess.gr/ena-panepistimio-gemato-mat/\n12 Μαρτίου, 2021 στις 23:31\nΜόλις φύγει αυτή η γενιά η ιθύνουσα τάξη θα αντιμετωπίσει σημαντικό πρόβλημα. Πού να βρει πλέον και να διαλέξει από μία τέτοια δεξαμενή ικανών και αυτοδίδακτων στην πολιτική τύπων που στα νειάτα τους έκαναν τους κουκουέδες, ρηγάδες, μουλούδες, πιπισιπίδες, τροτσκίστες κοκ; Κι δεν ήταν σαν κάτι τεμπέλικα χαζά μαλακισμένα παπαγαλάκια που σπουδάζουν δήθεν «ηγεσία» και «διοίκηση» και με τα λεφτά του μπαμπά εξαγοράζουν πτυχία στα Κωλάμπια και στα Γέλια.\n12 Μαρτίου, 2021 στις 23:52\n13 Μαρτίου, 2021 στις 01:21\nΓράψ’ το εδώ και όχι αλλού\nπως είσαι εντάξει, βρε συ Λου,\nνα ησυχάσουμε κι εμείς\nπου ‘μαστε νέοι κι ευηδείς!\n13 Μαρτίου, 2021 στις 01:36\n244: Μιλάω για το ’75 και ο Νικοκύρης υποθέτω για το ’80 😦\n13 Μαρτίου, 2021 στις 08:34\nΙατρικόν 🙂 🙂 ανακοινωθέν: Ναι, τώρα έχει πέσει σε safe mode🎈😍, πιστεύω πως αύριο θα έχει κάνει και reboot 👍👍✌🤩\n13 Μαρτίου, 2021 στις 08:36\n247: βλ. ==> 249\nΥΓ: αύριο ==> δηλ. σήμερα Σ. 13/3 🙂\n13 Μαρτίου, 2021 στις 19:44\n231: Προφανώς έχει επιτυχία η πρωτοβουλία αυτή των τοπικών διαμαρτυριών (έχουμε και το θέμα των μετακινήσεων μόνο εντός του οικείου Δ¨ημου…)\nΜαζικές συγκεντρώσεις σε δεκάδες πλατείες\n13 Μαρτίου, 2021 στις 20:37\n251 Δεν πειράζει το διασάκι 🙂 στη μετακίνηση. Έτσι, να βγαίνει αυτοφυώς παντού το πράμα. Ανταπόκριση από νότια προάστια αύριο.


Στην κορυφή της βαθμολογίας του 2ου Ομίλου της Β΄ ΕΠΣΝΑ παρέμεινε ο Α.Ο. Ρηγανά κερδίζοντας εκτός έδρας την ΑΕΚ Αγίου Κωνσταντίνου με 1 - 0.\nΗ ομάδα του Βαγγέλη Κοτρότσου ισοβαθμεί στην πρώτη θέση με τον Αστέρα Καμαρούλας, έχοντας όμως αγώνα λιγότερο και πλέον μπορεί να "κλειδώσει" την κορυφή στα δύο παιχνίδια που ακολουθούν στην έδρα της.\nΣτο αγωνιστικό κομμάτι οι παίκτες της ΑΕΚ μπήκαν καλύτερα στα πρώτα λεπτά, όμως ο Σπυρόπουλος αντέδρασε σωστά όποτε χρειάστηκε κρατώντας το μηδέν. Στο φινάλε του πρώτου ημιχρόνου ο Μπαρτσιώκας έκανε το γέμισμα, ο Τύμπας μπήκε στην περιοχή και με διαγώνιο σουτ έδωσε προβάδισμα στην ομάδα του.\nΣτο δεύτερο μέρος οι γηπεδούχοι είχαν λίγες καλές στιγμές, όμως η μεγάλη ευκαιρία χάθηκε από τους παίκτες του Ρηγανά στο 77΄, όταν ο Πελεκάνος σε τετ α τετ πλάσαρε άουτ. Οι φιλοξενούμενοι έμειναν με 10 παίκτες στο 89΄ λόγω αποβολής του Αριστόπουλου με δεύτερη κίτρινη κάρτα, όμως στη συνέχεια δεν άλλαξε τίποτα και ο Α.Ο. Ρηγανά πήρε το "τρίποντο".\n4΄ Πάσα του Αντωνόπουλου στον Πλιάτσικα που έκανε το σουτ και μπλόκαρε ο Σπυρόπουλος.\n15΄ Σουτ του Τσέπα από δεξιά η μπάλα έφυγε άουτ.\n19΄ Σουτ του Τσέπα έδιωξε σε κόρνερ ο Σπυρόπουλος.\n21΄ Σουτ του Αντωνόπουλου απέκρουσε ο Σπυρόπουλος.\n31΄ Σουτ του Στεργίου απέκρουσε ο Μπαλάσκας.\n45΄ Γκολ. Γέμισμα του Μπαρτσιώκα ο Τύμπας παίρνει τη μπάλα, μπαίνει από αριστερά στην περιοχή και με διαγώνιο σουτ στέλνει τη μπάλα στην αριστερή γωνία του Μπαλάσκα κάνοντας το 0 - 1.\n59΄ Κόρνερ του Μακρή από αριστερά ο Χολιασμένος πήρε την κεφαλιά, με τη μπάλα να περνάει λίγο πάνω από το δοκάρι.\n61΄ Σουτ του Δημήτρη Αρμύρα έδιωξε ο Σπυρόπουλος.\n62΄ Σουτ του Καλογεράκη από δεξιά η μπάλα έφυγε άουτ.\n64΄ Κεφαλιά πάσα του Μακρή στον Τσέπα που από αριστερά μέσα στην περιοχή σούταρε άουτ.\n77΄ Πάσα του Καλογεράκη ο Πελεκάνος σε τετ α τετ με το Μπαλάσκα πλασάρει άουτ.\n89΄ Οι φιλοξενούμενοι μένουν με 10 παίκτες λόγω αποβολής του Αριστόπουλου με δεύτερη κίτρινη κάρτα.\n95΄ Εκτέλεση φάουλ του Τσιαμπούλα ο Αντωνόπουλος πήρε την κεφαλιά, με τη μπάλα να περνάει πάνω από το δοκάρι.\nΑΕΚ ΑΓΙΟΥ ΚΩΝΣΤΑΝΤΙΝΟΥ (Θωμάς Καρτσακλής): Μπαλάσκας Τ., Πριόβολος Ι. (73΄ Προδρομίτης), Μπαλάσκας Σ., Μαντόγλου, Χολιασμένος (80΄ Κατσιμπίνης), Τσιαμπούλας, Πριόβολος Α., Αντωνόπουλος, Τσέπας, Μακρής (68΄ Κρανιάς), Πλιάτσικας (46΄ Αρμύρας Δ.).\nΑ.Ο. ΡΗΓΑΝΑ (Βαγγέλης Κοτρότσος): Σπυρόπουλος, Κωστόπουλος, Στεργίου, Μπαρτσιώκας, Καραγιάννης (44΄ λ.τ. Κωστής), Σαγάνας, Αριστόπουλος, Βαγενάς, Πελεκάνος (81΄ Αθανασίου), Τζωρτζόπουλος (53΄ Καλογεράκης), Τύμπας.


Δέκα: Ομάδα Βιομηχάνων\nθα αναρτηθεί Βίντεο σύντομα\nΣτις αρχές της δεκαετίας του '80, μέλη της ΔΑΠ στη Βιομηχανική Σχολή Θεσσαλονίκης ξεκίνησαν να δημιουργούν μια στενή προσωπική σχέση μεταξύ τους. Αυτοί στη συνέχεια αποτέλεσαν μέσα στη ΝΔ την ομάδα των βιομηχάνων. Έχουν επίσης πολύ στενές σχέσεις με το Κώστα Καραμανλή και τον στήριξαν με μεγάλο ζήλο κατά την εκλογή του στην αρχηγία του κόμματος.\nΣτην ομάδα των βιομηχάνων μετείχαν οι Πανοζάχος, Ταγγίρης και Λεούδης. Ο κ. Ανδρέας Λεούδης είναι κουμπάρος του Καραμανλή και του Πανοζάχου και έχει διατελέσει μέλος της ΚΕ της ΝΔ.\nΟ Πανοζάχος είναι πολιτευτής της Ν Δ στην Α’ Θεσσαλονίκης Πανοζάχος και Ταγγίρης είναι βασικοί μέτοχοι στην εταιρεία «Ορθολογισμός- Οικονομικές και Αναπτυξιακές Εφαρμογές».\nΜετά το 2004 που ανέλαβε η ΝΔ τη διακυβέρνηση κατέλαβαν πολύ σημαντικές θέσεις στον κρατικό μηχανισμό. Ο Λεούδης τοποθετήθηκε στην θέση του Γενικού Γραμματέα της Περιφέρειας Δυτικής Μακεδονίας, ενώ ο κ.Πανοζάχος στην θέση του Γενικού Γραμματέα της Περιφέρειας Ηπείρου. Λόγω του ασυμβίβαστου «παραιτήθηκε» από την εταιρεία μεταβιβάζοντας τις μετοχές στη σύζυγό του.\nΜετά το 2004 η εταιρεία το Πανοζάχου παρουσίασε αφύσικη επιχειρηματική επέκταση και ο ετήσιος τζίρος της επιχείρησης εκτινάχθηκε στο 1,5 εκ. ευρώ. Μετατράπηκε σε εθνικό λογιστή αναλμβάνοντας τα λογσιτικά πολλών κρατικών οργανισμών όπως Νοσοκομείων, Δ.Ε.Κ.Ο κλπ. Τα μέλη της «ομάδας των βιομηχάνων» είχαν μετατρέψει σε σε φέουδο μεγάλο μέρος του Κράτους, μέσω του γαλάζιου δικτύου κουμπάρων. Για να κερδίσει τους διαγωνισμούς χρησιμοποιείτο ένας πολύπλοκος αλγόριθμος που αντί για την οικονομικότερη προσφορά προέκρινε την συμφερότερη. Στους πελάτες της εταιρίας συγκαταλέγονται 34 νοσοκομεία και Ιδρύματα, 41 δήμοι, 19 δημοτικές επιχειρήσεις, όλοι οι δημοτικοί παιδικοί σταθμοί των δήμων Θεσσαλονίκης και περιχώρων, μεγάλες κρατικές επιχειρήσεις, αρκετές από αυτές εισηγμένες στο Χρηματιστήριο.\nΤο πόρισμα ΕΔΕ που διεξήχθη το πρώτο τρίμηνο του 2010, αναφέρει τρεις υποθέσεις καταχρηστικής διαχείρισης δημόσιου χρήματος κατά τη διάρκεια της θητείας Λεούδη: 1) διπλοπληρωμές τιμολογίων, υπερκοστολογήσεις δράσεων, παραποιήσεις υπηρεσιακών πρωτοκόλλων και ελλιπείς φάκελοι 2) κατατμήσεις έργων προβολής του Νομού Κοζάνης ώστε να είναι νόμιμες οι απευθείας αναθέσεις ύψους 150.000 ευρώ 3) το έργο της αποναρκοθέτησης του Γράμμου.\nΗ τρίτη περίπτωση Ανατέθηκε σε ιδιωτική εταιρεία, παρόλο που για την έγκριση και την εποπτεία υπεύθυνος είναι ο στρατός. Στα πρακτικά της Επιτροπής Διενέργειας, Αξιολόγησης και Εισήγησης για ανάθεση έργου βρέθηκε παραποίηση υπογραφών και υπάρχουν υπόνοιες για συνεννοήσεις κάτω από το τραπέζι.\nΜια άλλη υπόθεση είναι η προγραμματική σύμβαση για τη “Μελέτη- Κατασκευή Βιομηχανική επιχειρηματική περιοχή ΒΕΠΕ Γρεβενών”. Η μελέτη πληρώθηκε αλλά δεν κατατέθηκε ποτέ στην Νομαρχία Γρεβενών. Συνάφθηκε στις 20/12/2007 μεταξύ της Περιφέρειας Δυτικής Μακεδονίας, της Νομαρχιακής Αυτοδιοίκησης Γρεβενών και της Αναπτυξιακής Εταιρίας Γρεβενών (ΑΝΓΡΕ ΑΕ), με προϋπολογισμό 800.000 €. Πρόεδρος της ΒΕΠΕ Γρεβενών ήταν ο Τιμολέων Κοψαχείλης πρώην βουλευτής της ΝΔ στο νομό Γρεβενών και Νομάρχης Γρεβενών ο Δημοσθένης Κουπτσίδης μετέπειτα δήμοαρχο Γρεβενών. Άλλοι που εμπλέκονται στην υπόθεση είναι ο Ανδρέας Τόσκας και ο Χρήστος Κουτσοτόλης.\nΠέντε άλλες μελέτες αξίας 2.9 εκ € που δεν έχουν παραληφθεί αλλά έχουν πληρωθεί είναι:


Ι.Ν.Αγίας Βαρβάρας Πατρών κ' Οσίου Σάββα: Το άδυτο άστρο\nΤο μόνο μεγάλο σ’ αυτό τον κόσμο, που ξεφεύγει το καταλυτικό αγκάλιασμα της φθοράς, είναι η Εκκλησία του Χριστού. Η Εκκλησία, σαν θεοσύστατος οργανισμός, σαν σώμα Χριστού, έχει μέσα της το ακατάλυτο στοιχείο της αφθαρσίας, με το οποίο την έχει προικοδοτήσει ο ιδρυτής της, ο Νικητής της φθοράς και του θανάτου.\nΣαν θεανθρώπινος οργανισμός η Εκκλησία, δεν γνώρισε ούτε θα γνωρίσει τον κοινό κλήρο και τον αφανισμό. Η διάρκεια της Εκκλησίας θα ξεπεράσει και αυτά τα όρια του κόσμου τούτου. Το τέλος και η συντέλεια του αιώνος τούτου όχι μόνο δεν θα προκαλέσει και το τέλος της Εκκλησίας, αλλά, αντίθετα, θα σημάνει την καινούργια περίοδο της ζωής της, που θα εκτείνεται στην αιωνιότητα.\nΤα εκλεκτά μέλη της Εκκλησίας, οι μεγάλοι Άγιοι, στην επίγεια φάση της ζωής τους γνωρίζουν βέβαια τα συμπτώματα της φθοράς: την περιφρόνηση, το διωγμό, την αποτυχία, το θάνατο. Μέχρι το σημείο αυτό ακολούθησε και ο ίδιος ο Χριστός την οδό της φθοράς. Στην περίπτωση αυτή ενεργείται το μυστήριο του θανάτου του κόκκου του σίτου, κατά την παραβολή του Κυρίου. Η νίκη της φθοράς από τους εκλεκτούς του Χριστού, έρχεται, συνήθως, μετά θάνατον, σαν υστεροφημία και δόξα, που λάμπει ανά τους αιώνες. Θα λάμψη όμως σαν άδυτο άστρο στην αιωνιότητα.\nΕπισκόπου Αχελώου, ΕΥΘΥΜΙΟΥ


Όλο και περισσότεροι Έλληνες σε αυτόν τον αληθινό παράδεισο: Μισθός 4000 ευρώ, φόρος 0%, σύνταξη στα 49 - i-diakopes.gr\nby Σοφία Μαζοκοπάκη 01-11-21 09:40\nΣοφία Μαζοκοπάκη 01-11-21 09:40\nΧώρα – Παράδεισος: Μισθός 4000 ευρώ, φόρος 0%, σύνταξη στα 49\nΌμως σε όλα υπάρχει ο νόμος της αναπλήρωσης. Όλα λειτουργούν με αυτή τη λογική. Όπου σου παίρνει, αλλού σου δίνει. Τα Ηνωμένα Αραβικά Εμιράτα, 7 τον αριθμό, είναι μια από τις πιο αναπτυγμένες χώρες της Ασίας, βρίσκεται διαρκώς μες στη δεκάδα τα τελευταία χρόνια στην ετήσια αύξηση του ΑΕΠ της και έχει να προσφέρει πλήθος προνομίων σε όσους ζουν εκεί, αλλά και σε όσους επιλέγουν να μετοικήσουν για να ζήσουν εκεί.\nΠοια είναι η χώρα – παράδεισος που επισκέπτονται όλο και περισσότεροι Έλληνες;\nΕΛΛΑΔΑΕΛΛΗΝΕςΕΜΙΡΑΤΑΗΝΩΜΕΝΑ ΑΡΑΒΙΚΑ ΕΜΙΡΑΤΑΜΙΣΘΟΣ 4.000ΣΥΝΘΗΚΕΣ ΖΩΗΣΣΥΝΤΑΞΗ ΣΤΑ 49ΧΩΡΑ - ΠΑΡΑΔΕΙΣΟΣ\nΑνάπτυξη 7% το πρώτο τρίμηνο του 2022 για την Ελλάδα – Τι δείχνουν τα στοιχεία


Πάμε για κυνήγι τρούφας στα Μετέωρα - iTravelling\nΠάμε για κυνήγι τρούφας στα Μετέωρα\nΠαρέα με ένα γλυκό τρουφόσκυλο εξερευνούμε το δάσος, που κρύβει το εκλεκτό είδος μανιταριού, την τρούφα.\nΑφήνουμε για λίγο τις παραλίες και τα ελληνικά νησιά και εξερευνούμε την ύπαιθρο. Εάν λατρεύεις τη φύση αλλά και τις γνήσιες γεύσεις, τότε ο δρόμος σε οδηγεί στα Μετέωρα. Εμείς δε χάσαμε χρόνο και πήγαμε για κυνήγι τρούφας στα Μετέωρα. Το Μουσείο Φυσικής Ιστορίας Μετεώρων και Μουσείο Μανιταριών οργανώνουν κυνήγι τρούφας για να δούμε που φυτρώνει ο μαύρος χρυσός της γαστρονομίας αλλά και να τον απολαύσουμε μέσα στο δάσος.\nΗ γευστική περιπέτεια ξεκινάει παρέα με τα τρουφόσκυλα, εκπαιδευμένα σκυλιά που μπορούν να εντοπίσουν από μακριά την τρούφα. Θα σου δοθεί η ευκαιρία να απολαύσεις αυτή την εμπειρία από κοντά, εάν κάνεις κράτηση για κυνήγι τρούφας εδώ. Όσο τα τρουφόσκυλα δουλεύουν για εσένα, οι συνοδοί σου σε ενημερώνουν για την εκλεκτή τρούφα, τα είδη που υπάρχουν αλλά και για τις χρήσεις του μαύρου χρυσού.\nΛίγα λεπτά μετά το κυνήγι τρούφας…\nΕάν νομίζεις πως η περιπέτεια σταματάει στην εύρεση τρούφας, είσαι γελασμένος! Έφτασες στην πηγή και δε θα πιεις νερό; Στην προκειμένη περίπτωση, δεν θα πιεις μόνο νερό, αλλά θα απολαύσεις την εκλεκτή τρούφα στην πιο γκουρμέ της εκδοχή. Οι συμμετέχοντες στο κυνήγι τρούφας μπορούν να απολαύσουν μια εξαιρετική τρουφομακαρονάδα, η οποία μαγειρεύεται εκείνη τη στιγμή από τον σεφ, που τους συνοδεύει. Το μαγείρεμα γίνεται μέσα στο δάσος, σε ένα πραγματικά ιδιαίτερο και εντυπωσιακό μαγειρικό σκεύος, που μπορεί να καλύψει ταυτόχρονα της ανάγκες πενήντα ατόμων. Μετά από αυτό σίγουρα δε θα πεινάσεις…\nΕπιστροφή στο Μουσείο Μανιταριών\nΑφού απολάυσαμε τη φανταστική τρουφομακαρονάδα και ξεδιπλώσαμε τις ικανότητές μας στο κυνήγι τρούφας, παίρνουμε το δρόμος της επιστροφής για το Μουσείο Μανιταριών. Εκεί επισκεπτόμαστε το ζωολογικό κήπο και κάνουμε μια ξενάγηση στο μουσείο, ενώ η απόλαυση συνεχίζεται με τη γευστική δοκιμή 6 ειδών μανιταριών. Στο τέλος ακολουθεί το επιδόρπιο με γλυκό από μανιτάρι, το οποίο συνοδεύεται από ένα ποτήρι τοπικού κρασιού.\nΕάν θέλεις να γίνεις αυθεντία στην τρούφα και τα μανιτάρια, το ταξίδι στα Μετέωρα είναι μονόδρομος. Το κυνήγι τρούφας ξεκινά από τον Απρίλιο και ολοκληρώνεται τον Οκτώβριο κάθε χρόνου.\nΑκολουθεί το πρόγραμμα για το κυνήγι τρούφας:\n10.00: Αναχώρηση από το Μουσείο\n10.30: Έναρξη κυνηγιού\n11.15: Μαγείρεμα τρουφομακαρονάδας στο δάσος\n12.15: Τέλος κυνηγιού\n12.45: Επίσκεψη στο Μουσείο, ξενάγηση\n13.15: Γευστική δοκιμή μανιταριών\n13.30: Τέλος προγράμματος\nΔΡΑΣΤΗΡΙΟΤΗΤΕΣ ΕΛΛΑΔΑ ΕΝΑΛΛΑΚΤΙΚΟΣ ΤΟΥΡΙΣΜΟΣ ΚΑΛΑΜΠΑΚΑ ΚΥΝΗΓΙ ΤΡΟΥΦΑΣ ΜΑΝΙΤΑΡΙΑ ΜΕΤΕΩΡΑ ΤΡΟΥΦΑ


Τρίμαρε, Διαμόρφωσε, Ξύρισε\nΑυτονομία ( λεπτά )\nΜπαταριά ιόντων λιθιου\nΗ Philips φέρνει την επανάσταση στην κατηγορία της ανδρικής περιποίησης!\nΤρίμαρε τα γένια σου σε τέλειο ομοιόμορφο μήκος χάρη στο αποσπώμενο χτενάκι ακριβείας. Επίλεξε μία από τις 12 ρυθμίσεις μήκους που κλειδώνουν, για να πετύχεις κάθε στυλ, από “γένια τριών ημερών“ μέχρι πολύ κοντά γένια ή πιο μακρύ μούσι.\nΤο OneBlade Pro είναι το μοναδικό εργαλείο που μπορεί ταυτόχρονα να τριμάρει, να διαμορφώσει και να ξυρίσει οποιοδήποτε μήκος τρίχας.\nΤελειοποίησε το στυλ σου με τη λεπίδα διπλής όψης. Μπορείς να ξυριστείς προς κάθε κατεύθυνση, έχοντας τέλεια ορατότητα για να βλέπεις κάθε τρίχα που κόβεις. Το ξύρισμα παραμένει άνετο ακόμα και στις ευαίσθητες περιοχές όπως τα χείλη και ο λαιμός.\nΞέχασε την χρήση πολλαπλών εργαλείων για να περιποιηθείς τα γένια σου και κάνε τα πάντα με το OneBlade!\nΤο OneBlade δεν κάνει βαθύ ξύρισμα καθώς η λεπίδα διατηρεί πάντα μία απόσταση ασφαλείας από το δέρμα. Πήγαινε αντίθετα από τη φορά της τρίχας και ξύρισε οποιοδήποτε μήκος με άνεση, χωρίς κοψίματα και ερεθισμούς.\nΜοντέλο PHILIPS QP6510/20\nΑυτονομία ( λεπτά ) 60\nΜπαταρία ιόντων λιθιου Ναι\nΡυθμίσεις κοπής 12\nΡυθμίσεις μήκους 0,5-9χιλ.\nSite κατασκευαστή www.philips.gr\nΣτεγνό ξύρισμα Ναι


Γιατί μάλλον υπάρχουν εξωγήινοι! (video) - XFiles\nby admin · Published January 15, 2015 · Updated January 15, 2015\nΗ εξίσωση του Ντρέικ, η οποία «υπολογίζει» τον αριθμό των πολιτισμών που θα έπρεπε να υπάρχουν στον γαλαξία μας, αποτελεί ένα από τα πλέον γνωστά «επιχειρήματα» υπέρ της ύπαρξής της εξωγήινης ζωής. Ωστόσο, θεωρείται από πολλούς αμφιλεγόμενη (αν και ο χαρακτήρας της ήταν κυρίως αυτός του καταλύτη για γόνιμο επιστημονικό διάλογο πάνω στο ζήτημα με αφορμή το πρόγραμμα SETI, παρά ως «επιστημονικό δεδομένο») καθώς, παρά το ότι προβλέπει… υπερπληθυσμό, μέχρι τώρα (από όσο μπορούμε να γνωρίζουμε επίσημα τουλάχιστον) είμαστε… μόνοι.\nΜε το θέμα ασχολείται, με πολύ απλούς όρους, video του New Scientist με τίτλο «Why Aliens probably exist».\nTags: featuredNew ScientistvideoWhy Aliens probably existεξωγήινης ζωή\nΠως κοιμούνται οι αστροναύτες στο διάστημα (video)\nΗ εξωγήινη πέτρα Υπατία είναι παλαιότερη και από τον Ηλιο!\nNext story Τι μυστικά κρύβει η Μεγάλη Σφίγγα της Γκίζας;\nPrevious story Φλεγόμενο UFO στον ουρανό της Καλιφόρνιας, εκτινάσσει κάψουλα διαφυγής!